

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

**POLUGODIŠNJE IZVJEŠĆE O RADU GRADONAČELNIKA GRADA IVANIĆ-GRADA ZA RAZDOBLJE SIJEČANJ - LIPANJ 2018. GODINE**

**Polugodišnje izvješće za razdoblje**

**siječanj - lipanj 2018. godine**

**I. UVOD**

Temeljem članka 35. b Zakona o lokalnoj i područnoj (regionalnoj) samoupravi (Narodne novine, broj [33/01](http://www.zakon.hr/zakoni/132.0.doc), [60/01](http://www.zakon.hr/zakoni/132.1.doc), [129/05](http://www.zakon.hr/zakoni/132.3.doc), [109/07](http://www.zakon.hr/zakoni/132.4.doc), [125/08](http://www.zakon.hr/zakoni/132.5.doc), [36/09](http://www.zakon.hr/zakoni/132.6.doc), 150/11, 144/12, 19/13, 137/15 i 123/17) gradonačelnik dva puta godišnje podnosi polugodišnje izvješće o svom radu predstavničkom tijelu, sukladno odredbama Statuta jedinice lokalne samouprave.

Člankom 57. Statuta Grada Ivanić-Grada (Službeni glasnik, broj 02/14 i 01/18) uređeno je pitanje podnošenja polugodišnjih izvješća Gradonačelnika Grada Ivanić-Grada te sukladno statutarnim odredbama, Gradonačelnik Gradskom vijeću podnosi izvješće za razdoblje od siječnja do lipnja 2018. godine do dana 30. rujna 2018. godine.

Sukladno članku 55. Statuta Grada Ivanić-Grada, Gradonačelnik zastupa Grad i nositelj je izvršne vlasti, a u obavljaju izvršne vlasti gradonačelnik:

* priprema prijedloge općih akata,
* izvršava i osigurava izvršavanje općih akata Gradskog vijeća,
* utvrđuje prijedlog proračuna Grada i izvršenje proračuna,
* upravlja nekretninama, pokretninama i imovinskim pravima u vlasništvu Grada u skladu sa zakonom, ovim Statutom i općim aktom Gradskog vijeća,
* odlučuje o stjecanju i otuđenju pokretnina i nekretnina i raspolaganju ostalom imovinom Grada Ivanić-Grada čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, a najviše do 1.000.000,00 kuna, ako je stjecanje i otuđivanje planirano u proračunu i provedeno u skladu sa zakonskim propisima,
* upravlja prihodima i rashodima Grada,
* upravlja raspoloživim novčanim sredstvima na računu proračuna Grada,
* odlučuje o davanju suglasnosti za zaduživanje pravnim osobama u većinskom izravnom ili neizravnom vlasništvu Grada i o davanju suglasnosti za zaduživanje ustanova kojih je osnivač Grad,
* sklapa ugovor o koncesiji,
* donosi pravilnik o unutarnjem redu za upravna tijela Grada,
* imenuje i razrješava pročelnike upravnih tijela,
* imenuje i razrješava unutarnjeg revizora,
* imenuje i razrješava predstavnike Grada Ivanić-Grada u tijelima javnih ustanova i ustanova kojih je osnivač Grad Ivanić-Grad, trgovačkih društava u kojima Grad Ivanić-Grad ima udjele ili dionice i drugih pravnih osoba kojih je Grad Ivanić-Grad osnivač, ako posebnim zakonom nije drugačije određeno,
* utvrđuje plan prijma u službu u upravna tijela Grada,
* predlaže izradu prostornog plana kao i njegove izmjene i dopune na temelju obrazloženih i argumentiranih prijedloga fizičkih i pravnih osoba,
* usmjerava djelovanje upravnih odjela i službi Grada u obavljanju poslova iz samoupravnog djelokruga Grada, odnosno poslova državne uprave, ako su preneseni Gradu,
* nadzire rad upravnih odjela i službi u samoupravnom djelokrugu i poslovima državne uprave,
* daje mišljenje o prijedlozima koje podnose drugi ovlašteni predlagatelji,
* obavlja nadzor nad zakonitošću rada tijela mjesnih odbora,
* osigurava stručne, organizacijske i druge preduvjete za rad Gradskog vijeća,
* brine da se klubovima vijećnika osiguraju prostorni i drugi tehnički uvjeti za rad (prostorije za sjednice, prijepis, umnožavanje i dostavu materijala i dr.),
* daje prethodnu suglasnost na izmjenu cijena komunalnih usluga,
* preuzima pokroviteljstvo društvene, znanstvene, kulturne, sportske ili druge manifestacije od značaja za Grad,
* obavlja i druge poslove predviđene Statutom i drugim propisima.

U navedenom razdoblju održani su izbori za članove vijeća mjesnih odbora na području Grada Ivanić-Grada. Gradsko vijeće Grada Ivanić-Grada dana 22. ožujka 2018. godine donijelo je Odluku o raspisivanju izbora za članove Vijeća mjesnih odbora na području Grada Ivanić-Grada i temeljem iste su održani izbori dana 29. travnja 2018. godine. Na provedenim izborima izabrani su članovi 19 mjesnih odbora s područja Grada Ivanić-Grada.

**II. RAD GRADONAČELNIKA**

**1. KOLEGIJ GRADONAČELNIKA I DONESENI AKTI**

U ovom izvještajnom razdoblju Gradonačelnik Grada Ivanić-Grada održavao je kolegije. Na kolegijima Gradonačelnika razmatra se aktualna problematika i potreba za donošenjem pojedinih akata, stoga istima prisustvuju zamjenici gradonačelnika, pročelnici, službenici na čiji se djelokrug rada odnosi pojedina problematika. Prema potrebi Gradonačelnik je održavao i sastanke s ravnateljima ustanova kojih je osnivač Grad Ivanić-Grad, predsjednicima udruga, kao i direktorima trgovačkih društava u kojima Grad Ivanić-Grad ima poslovni udio.

Javnost rada gradonačelnika osigurava se, između ostalog i objavljivanjem općih i drugih akata u Službenom glasniku Grada Ivanić-Grada i na web stranici Grada [www.ivanic-grad.hr](http://www.ivanic-grad.hr). Sukladno navedenom, svi prethodno navedeni akti objavljeni su u Službenom glasniku Grada Ivanić-Grada, a navedeni glasnici su objavljeni na web stranici Grada Ivanić-Grada <http://www.ivanic-grad.hr/dokumenti-grada/sluzbeni-glasnik/>.

Osim objavljivanja akata na prethodno navedeni način, javnost je upoznata s donesenim aktima te aktualnostima putem konferencija za medije koje se sazivaju po potrebi, kao i sudjelovanjem gradonačelnika, zamjenika i pročelnika u emisijama u programu Obiteljskog radija Ivanić d.o.o.

Tijekom ovog izvještajnog razdoblja, Gradonačelnik je donio sljedeći broj akata po mjesecima:

|  |  |
| --- | --- |
| **MJESEC** | **BROJ DONESENIH AKATA** |
| siječanj | 63 |
| veljača | 61 |
| ožujak | 51 |
| travanj | 49 |
| svibanj | 38 |
| lipanj | 53 |

U razdoblju od siječnja do lipnja 2018. godine Gradonačelnik je donio ukupno 315 akata.

**2. SAVJETODAVNA TIJELA GRADONAČELNIKA**

Sukladno članku 8. Poslovnika o radu gradonačelnikovog kolegija, Gradonačelnik osniva savjetodavna tijela (stalna ili povremena) radi stručne obrade pojedinih pitanja, davanja prijedloga i mišljenja o pojedinim pitanjima i radi praćenja stanja u pojedinim područjima, odnosno za pripremu određenog materijala iz djelokruga rada i djelovanja gradonačelnika kao izvršnog tijela jedinice lokalne samouprave i imenuje njihove članove.

U skladu s navedenim, tijekom izvještajnog razdoblja, održane su sjednice radnih tijela Gradonačelnika Grada Ivanić-Grada.

**III. USMJERAVANJE RADA UPRAVNIH ODJELA**

U obavljanju izvršne vlasti, jedna od osnovnih zadaća Gradonačelnika je usmjeravanje rada upravnih tijela Grada u obavljanju poslova iz samoupravnog djelokruga Grada, odnosno poslova državne uprave, ukoliko su preneseni Gradu kao i nadzor nad njihovim radom.

Odlukom o izmjenama i dopunama Odluke o ustrojstvu upravnih tijela Grada Ivanić-Grada donesene na Gradskom vijeću dana 4. lipnja 2014. godine (Službeni glasnik, broj 05/14) ustrojena su dva Upravna odjela:

1.Upravni odjel za lokalnu samoupravu, pravne poslove i društvene djelatnosti

2.Upravni odjel za financije, gospodarstvo, komunalne djelatnosti i prostorno planiranje

**1. UPRAVNI ODJEL ZA LOKALNU SAMOUPRAVU, PRAVNE POSLOVE I DRUŠTVENE DJELATNOSTI**

Sukladno Odluci o ustrojstvu upravnih tijela Grada Ivanić-Grada i Odluci o izmjenama i dopunama Odluke o ustrojstvu upravnih tijela Grada Ivanić-Grada (Službeni glasnik, broj 06/13 i 05/14), Upravni odjel za lokalnu samoupravu, pravne poslove i društvene djelatnosti obavlja:

* poslove pripreme prijedloga općih akata te drugih akata koje su u ovlasti Grada iz djelokruga Upravnog odjela,
* poslove vezane za rad Gradonačelnika i Gradskog vijeća,
* poslove vezane za uređivanje i objavljivanje Službenog glasnika Grada Ivanić-Grada,
* poslove vezane za ostvarivanje prava na pristup informacijama,
* poslove vođenja brige o protokolu,
* poslove vezane za odnose s medijima i javnošću,
* poslove vezane za suradnju s jedinicama lokalne samouprave, jedinicama područne (regionalne) samouprave, državnim tijelima, tijelima državne uprave, tijelima s javnim ovlastima i drugim pravnim i fizičkim osobama,
* poslove vezane za ljudske potencijale i radne odnose službenika i namještenika u upravnim tijelima,
* poslove stručnog osposobljavanja i usavršavanja službenika i namještenika u upravnim tijelima,
* poslove uredskog poslovanja i arhive,
* poslove informatičke podrške,
* poslove vezane za mjesnu samoupravu i rad mjesnih odbora,
* poslove vezane za sudske i druge postupke u kojima po bilo kojoj osnovi sudjeluje Grad,
* poslove vođenja imovinsko-pravnih poslova te provedbe postupaka u pravnom prometu nekretnina u vlasništvu Grada,
* poslove vezane za zakup poslovnih prostora i najam stambenih prostora u vlasništvu Grada i ostale imovinsko-pravne poslove,
* poslove koji se odnose na hrvatske branitelje,
* poslove koji se odnose na društvene djelatnosti,
* poslove vezane za zaštitu potrošača,
* zajedničke, stručne i upravne poslove,
* pomoćne i tehničke poslove,
* ostale poslove sukladno posebnim popisima.

**1.1. Službeni glasnik**

U Službenom glasniku Grada Ivanić-Grada objavljuju se akti koji se donose na sjednicama Gradskog vijeća, akti koje donosi Gradonačelnik, kao i bitni akti vezani uz rad mjesnih odbora te izbornih povjerenstava.

Tijekom ovog izvještajnog razdoblja izrađeno je četiri broja Službenog glasnika i to brojevi 01/18, 02/18, 03/18 i 04/18.

Službeni glasnici objavljeni su na web stranici Grada Ivanić-Grada [www.ivanic-grad.hr](http://www.ivanic-grad.hr)

**1.2. Radni odnosi**

Stanje popunjenosti upravnih tijela Grada Ivanić-Grada na dan 31.12.2017.:

|  |  |  |  |  |
| --- | --- | --- | --- | --- |
| **UPRAVNI ODJELI I**  **SLUŽBE**  **\*stanje na dan 30.06.2018.** | **Broj**  **predviđenih radnih mjesta** | **Broj popunjenih radnih mjesta** | **Broj radnih mjesta**  **popunjenih na**  **neodređeno vrijeme** | **Broj radnih**  **mjesta popunjenih na**  **određeno vrijeme** |
| **Upravni odjel za lokalnu samoupravu, pravne poslove i društvene djelatnosti** | 20 | 9 | 9 | 0 |
| **Upravni odjel za financije, gospodarstvo, komunalne djelatnosti i prostorno planiranje** | 25 | 14 | 14 | 0 |

**1.3. Društvene djelatnosti**

Temeljem Odluke gradonačelnika o načinu raspodjele raspoloživih sredstava iz Proračuna Grada Ivanić-Grada za 2018. godinu namijenjenih financiranju programa/projekata/manifestacija udruga/organizacija civilnog društva u području kulture, sporta, civilnog društva, zdravstva i socijalne zaštite u 2018. godini, koju je gradonačelnik donio 24.01.2018. godine i Odluke o raspisivanju Javnog poziva za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture, sporta, civilnog društva, zdravstva i socijalne zaštite za 2018. godinu, Upravni odjel za lokalnu samoupravu, pravne poslove i društvene djelatnosti Grada Ivanić-Grada raspisao je Javni poziv za ostvarivanje prava na financiranje programa/projekata/manifestacija udruga/organizacija civilnog društva u području kulture, sporta, civilnog društva, zdravstva i socijalne zaštite iz proračuna Grada Ivanić-Grada za 2018. godinu koji je bio otvoren za prijave programa/projekata/manifestacija od 26.01. do 28.02.2018. godine.

Nakon provedenog postupka, gradonačelnik je, na osnovi prijedloga Povjerenstva za ocjenjivanje i predlaganje programa financiranja javnih potreba u područjima kulture, sporta, civilnog društva, zdravstva i socijalne skrbi Grada Ivanić-Grada za 2018. godinu, donio 23.04.2018. godine Zaključke o financiranju programa/projekata/manifestacija udruga s područja Grada Ivanić-Grada.

**UDRUGE U KULTURI**

Konačnu raspodjelu sredstava za sufinanciranje programa/projekata/manifestacija udruga i građana iz područja kulture gradonačelnik je utvrdio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, sporta, civilnog društva, zdravstva i socijalne skrbi Grada Ivanić-Grada za 2018., svojim Zaključkom od 23.04.2018. godine za sljedeće udruge:

-KUD Ogranak Seljačke sloge, Posavski Bregi 30.000,00 kuna

-KUD Ivanić, Ivanić-Grad 25.000,00 kuna

-VA Milka Trnina, Ivanić-Grad 25.000,00 kuna

-KUD Đuro Kundek ,Caginec 21.000,00 kuna

-KUD Posavec-Dubrovčak Lijevi – Topolje 21.000,00 kuna

-ŽVS Ive, Ivanić-Grad 21.000,00 kuna

-Puhački orkestar Posavac, Ivanić-Grad 20.000,00 kuna


-Udruga nadbiskup Josip Juraj Posilović, Ivanić-Grad 15.000,00 kuna

-Udruga Tri rijeke HPOI, Ivanić-Grad 6.000,00 kuna

-FA Insula Ivanich, Ivanić-Grad 5.000,00 kuna

-Rezerva 13.000,00 kuna.

U skladu s potpisanim Ugovorima a temeljem izrađenih naloga, gradonačelnik je donio sljedeće odluke o isplatama:



Istim Zaključkom gradonačelnik je utvrdio iznos potpore za sufinanciranje troška tiska jednog književnog djela autoru s područja grada Ivanić-Grada u iznosu do 2.000,00 kn odnosno iznos potpore za sufinanciranje troška tiska kataloga/pozivnica za jednu samostalnu izložbu autora s područja Grada Ivanić-Grada u iznosu do 2.000,00 kn, pa su donesene Odluke i sklopljeni sljedeći ugovori o asignaciji temeljem kojih je izvršeno plaćanje usluga tiska:





**OSTALE UDRUGE CIVILNOG DRUŠTVA**

Konačnu raspodjelu sredstava za programe/projekte/manifestacije ostalih udruga civilnog društva gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, sporta, civilnog društva, zdravstva i socijalne skrbi Grada Ivanić-Grada za 2018., svojim Zaključkom od 23.04.2018. godine za sljedeće udruge:

- Zajednica udruga proizašlih iz Domovinskog rata 160.000,00 kuna

- Udruga Tetragon Ivanić-Grad 30.000,00 kuna

- Povijesna postrojba Ivanić-Grad-10. satnija Ivanić 28.000,00 kuna

- Udruga veselje 25.000,00 kuna

- Fašnička udruga Žaba 23.000,00 kuna

- Udruga Tvornica smijeha, Ivanić-Grad 20.000,00 kuna

- Elektronički i računalni klub Ivanić-Grad 20.000,00 kuna

- Udruga antifašista i antifašističkih boraca Ivanić-Grad 10.000,00 kuna

- Odred izviđača Dabar, Ivanić-Grad 10.000,00 kuna

- DPP-Društvo prijatelja prirode, Ivanić-Grad 10.000,00 kuna

- VŽRK Ivanić, Ivanić-Grad 10.000,00 kuna

- UHVIDRA Ivanić-Grad 10.000,00 kuna

- Društvo Zlatno doba, Caginec 9.000,00 kuna

- Plesna udruga Magi, Derežani 9.000,00 kuna

- Udruga Liskovica, Ivanić-Grad 8.000,00 kuna

- UHDDR 91 Otok Ivanić, Ivanić-Grad 5.000,00 kuna

- Udruga radnih pasa, Ivanić-Grad 4.000,00 kuna

- Informatički klub NET, Ivanić-Grad 4.000,00 kuna

- Air soft udruga RIS 3.000,00 kuna


-Udruga specijalne policije iz domovinskog rata

- RIS Kutina-Podružnica Ivanić-Grad 3.000,00 kuna

- Udruga Bojna Frankopan 3.000,00 kuna

- Športsko rekreacijski klub Zelena Sava 2.000,00 kuna

te je, u skladu s potpisanim Ugovorima a temeljem izrađenih naloga, donio sljedeće odluke o isplatama:



Temeljem pojedinačnih molbi udruga zaprimljenih mimo Javnog poziva, a na osnovi Mišljenja Povjerenstva za izravnu dodjelu financijskih sredstava udrugama /organizacijama civilnog društva, osnovanog Odlukom gradonačelnika od 03.04.2018. godine gradonačelnik je donio Zaključke te su s udrugama sklopljeni Ugovori o izravnoj dodjeli financijskih sredstava udrugama/organizacijama civilnog društva iz Proračuna Grada Ivanić-Grada za provedbu programa Korisnika u 2018. godini. Sredstva su odobrena i donesene su odluke o isplatama za sljedeće udruge:



Sredstva za razdoblje 1.-6.mjesec 2018. raspoređena su udrugama, temeljem Zaključaka gradonačelnika, u okviru sredstava planiranih Proračunom Grada Ivanić-Grada za 2018. godinu.

**UDRUGE UMIROVLJENIKA**


Konačnu raspodjelu sredstava za programe/projekte/manifestacije umirovljeničkih udruga gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, sporta, civilnog društva, zdravstva i socijalne skrbi Grada Ivanić-Grada za 2018., svojim Zaključkom od 23.04.2018. godine za sljedeće udruge:

- Gradska udruga umirovljenika Ivanić-Grad 75.000,00 kuna

- Udruga umirovljenika i građana Treća dob,Ivanić-Grad 50.000,00 kuna

- Rezerva 75.000,00 kuna

Sredstva za programe umirovljeničkih udruga za razdoblje 1.-6. mjesec 2018. su raspoređena u okviru sredstava planiranih Proračunom Grada Ivanić-Grada za 2018. godinu, a temeljem Zaključka gradonačelnika od 23.04.2018. godine donesene su odluke o isplatama:



**UDRUGE ZA PROMICANJE ZDRAVSTVENO-SOCIJALNIH PROGRAMA**

Konačnu raspodjelu sredstava za programe/projekte/manifestacije udruga iz područja zdravstva i socijalne zaštite gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, sporta, civilnog društva, zdravstva i socijalne skrbi Grada Ivanić-Grada za 2018., svojim Zaključkom od 23.04.2018. godine za sljedeće udruge:

- Udruga roditelja djece i osoba s invaliditetom

Mali princ, Ivanić-Grad 60.000,00 kuna

- Klub liječenih alkoholičara Ivanić-Grad 10.000,00 kuna

- Udruga slijepih Zagreb 8.000,00 kuna

- Udruga Rasti s nama 2.000,00 kuna

- Rezerva 20.000,00 kuna

Sredstva za zdravstveno-socijalne programe udruga za razdoblje 1.-6. mjesec 2018. godine su raspoređena u okviru sredstava planiranih Proračunom Grada Ivanić-Grada za 2018. godinu, a temeljem Zaključka gradonačelnika od 23.04.2018. godine donesene su odluke o isplatama:



**SPORTSKE MANIFESTACIJE OD INTERESA ZA GRAD IVANIĆ-GRAD**

Konačnu raspodjelu sredstava za programe/projekte/manifestacije udruga iz područja sporta - sportske manifestacije od interesa za Grad Ivanić-Grad, gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, sporta, civilnog društva, zdravstva i socijalne skrbi Grada Ivanić-Grada za 2018., svojim Zaključkom od 23.04.2018. godine za sljedeće udruge:

- Biciklistički klub Ivanić, Ivanić-Grad

(za 48.Memorijal Stjepan Grgac) 15.000,00 kuna

- MRK Ivanić, Ivanić-Gradf

(za međunarodni rukometni turnir mlađih kategorija) 5.000,00 kuna

- ŠNM NK Naftaš Ivanić

(za 16.međunarodni nogometni turnir limača) 10.000,00 kuna.

Sredstva za sportske manifestacije od interesa za Grad Ivanić-Grad za razdoblje 1.-6. mjesec 2018. godine su raspoređena u okviru sredstava planiranih Proračunom Grada Ivanić-Grada za 2018. godinu, a temeljem Zaključka gradonačelnika od 23.04.2018. godine donesene su odluke o isplatama:

- za 16. međunarodni nogometni turnir limača:



**SPORTSKE MANIFESTACIJE I NATJECANJA MLADIH**

Konačnu raspodjelu sredstava za programe/projekte/manifestacije udruga iz područja sporta - Sportske manifestacije i natjecanja mladih, gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, sporta, civilnog društva, zdravstva i socijalne skrbi Grada Ivanić-Grada za 2018., svojim Zaključkom od 23.04.2018. godine:

- R.P.M.- (za natjecanje mld. D.P u motocrossu) 6.000,00 kuna

- M.F. (za natjecanje u streljaštvu) 6.000,00 kuna

- M.B. (za natjecanje mld. M.B.-taekwondo) 4.000,00 kuna

- V.P. ( za natjecanje mld.R.P.- taekwondo) 4.000,00 kuna

- MRK Ivanić (ljetni rukometni kamp) 7.000,00 kuna

- Karate klub Mladost,Ivanić-Grad (karate kamp i WKF KUP) 9.000,00 kuna

- ŠNM NK Naftaš Ivanić(međunarodni nogometni turnir) 9.000,00 kuna.


Sredstva za sportske manifestacije i natjecanja mladih nadarenih sportaša za razdoblje 1.-6. mjesec 2018. godine su raspoređena u okviru sredstava planiranih Proračunom Grada Ivanić-Grada za 2018. godinu, a temeljem Zaključka gradonačelnika od 23.04.2018. godine donesene su odluke o isplatama:



**GRADSKO DRUŠTVO CRVENOG KRIŽA IVANIĆ-GRAD**

Temeljem Proračuna Grada Ivanić-Grada za 2018. gradonačelnik je 18.01.2018. godine donio Zaključak raspodjeli sredstava Gradskom društvu Crvenog križa Ivanić-Grad u 2018. godini.

Temeljem Proračuna Grada Ivanić-Grada za 2018., spomenutog Zaključka i potpisanih Sporazuma s GDCK Grada Ivanić-Grada za 2018. godinu, pripremljene su i gradonačelnik je donio sljedeće Odluke o mjesečnim dotacijama GDCK Ivanić-Grad za financiranje javnih ovlasti, službe traženja i posebne namjene - programe GDCK (socijalno-zdravstvene programe, programe Kluba mladeži HCK „Dabar“, Kluba osoba s dijabetesom „Za bolji život“, Kluba osoba s invaliditetom „Duga“):



Također, gradonačelnik je donio, temeljem potpisanog Sporazuma, odluke vezane za darivanje socijalno ugroženih poklon paketima povodom Uskrsa 2018. godine te za ljetovanje djece u socijalnoj potrebi i osoba s invaliditetom pa su donesene sljedeće odluke o isplatama:






Raspodjelu paketa i organizaciju ljetovanja u Selcu izvršilo je GDCK Ivanić-Grad

**JAVNE POTREBE U SPORTU**

Temeljem Proračuna Grada Ivanić-Grada za 2018. i Programa javnih potreba u sportu na području Grada Ivanić-Grada za 2018. godinu, gradonačelnik je donio sljedeće Odluke o dotacijama GZSU:



Za Gradsku zajednicu sportskih udruga Ivanić-Grad (GZSU) raspodjelu sredstva udrugama:

ŽRK “Ivanić”

MRK “Ivanić

Karate klub “Mladost”

NK ”Naftaš -Ivanić”

KK “Ivanić”

Kuglački Klub Zanatlija

Biciklistički klub “Ivanić”

Šahovski klub “Ivanić"

Teniski klub “Ivanić-92”

Odbojkaški klub “Ivanić”

USR Lonja

Streljačko društvo Fazan - Topolje

Streljački klub “Ivanić”

Kick-boxing klub "Ivanić"

Twirling klub “Ivanić

Aikido klub “ Ivanić“

Teniski klub „Kid“

Auto karting klub „Ivanić“

izvršilo je upravno tijelo-IO GZSU Ivanić-Grada.

**SPORTOVI OD POSEBNOG INTERESA:**

ŠNM NK Naftaš Ivanić (nogomet)

MRK Ivanić (rukomet)

ŽRK Ivanić (rukomet)

KK Ivanić (košarka)

KK Mladost (karate)

Za sportove od posebnog interesa za Grad Ivanić-Gradraspodjelu sredstava predložilo je za razdoblje 1.-6. mjesec 2018. Povjerenstvo za sport 08.02.2018., a temeljem tog prijedloga gradonačelnik je 12.02.2018. godine donio Zaključak o raspodjeli sredstava sportskim klubovima za razdoblje 1.-6. mjesec 2018.

Temeljem Proračuna Grada Ivanić-Grada za 2018. i temeljem spomenutog Zaključka donesene su sljedeće Odluke o mjesečnim dotacijama sportskim klubovima za sportove od posebnog interesa:





**JAVNE POTREBE U TEHNIČKOJ KULTURI**

Temeljem Proračuna Grada Ivanić-Grada za 2018. i Programa javnih potreba u tehničkoj kulturi na području Grada Ivanić-Grada za 2018. godinu, gradonačelnik je donio sljedeće Odluke o dotacijama Zajednici tehničke kulture Grada Ivanić-Grada:



Za Zajednicu tehničke kulture Grada Ivanić-Grada (ZTK) raspodjelu sredstva udrugama:

Aeroklub Ivanić-Grad,

Informatički klub “NET” Ivanić-Grad,

Radio klub “Ivanić” Ivanić-Grad,

Oldtimer klub Ivanić-Grad,


Elektronički i računalni klub Ivanić-Grad

Društvo inženjera i tehničara Otok Ivanić,

izvršilo je upravno tijelo-IO ZTK Grada Ivanić-Grada.

**ZAŠTITA OD POŽARA**

Temeljem Proračuna Grada Ivanić-Grada za 2018. i Odluke o raspodjeli sredstava za poslove vatrogastva Grada Ivanić-Grada za 2018. godinu, gradonačelnik je donio u razdoblju 1.-6. mjesec 2018. sljedeće Odluke o mjesečnim dotacijama VZG:



Za Vatrogasnu zajednicu Grada Ivanić-Grada raspodjelu sredstava DVD-ima:

DVD Deanovec

DVD Šumečani

DVD Ivanić-Grad

DVD Posavski Bregi

DVD Breška Greda

DVD Dubrovčak Lijevi

DVD Trebovec

DVD Poljana Breška

DVD Jalševec Breški


DVD Opatinec

DVD Šarampov Donji

DVD Tarno,

izvršilo je upravno tijelo VZG.

U skladu sa Strategijom razvoja vatrogastva (KLASA:214-01/15-01/1, URBROJ:238/10-02-15-01, od 27.03.2015.) gradonačelnik je u razdoblju 1.-6. mjesec 2018. donio sljedeće Odluke o mjesečnim dotacijama za isplatu kamate za kredit VZG Ivanić-Grad kod Croatia banke:



**CIVILNA ZAŠTITA**

U skladu s člankom 17. Zakona o sustavu civilne zaštite  (Narodne novine, broj 82/15) te u skladu s dopisom Državne uprave zaštite i spašavanja (KLASA:810-08/17-01/05, URBROJ:543-01-07-02-18-63, od 16.01.2018.) gradonačelnik je 22.03.2018. pristupio osposobljavanju čelnika jedinica lokalne i područne (regionalne) samouprave u sustavu civilne zaštite, koje je provela Državna uprava za zaštitu i spašavanje.

Na temelju članka 17. stavak 3. Zakona o sustavu civilne zaštite (Narodne novine, broj 82/15), gradonačelnik je 16. travnja 2018. godine donio Odluku o upućivanju na osposobljavanje članova Stožera civilne zaštite Grada Ivanić-Grada koje je provela Državna uprava za zaštitu i spašavanje, Područni ured za zaštitu i spašavanje Zagreb u Ivanić-Gradu 26.04.2018.

Na temelju točke III. podtočke 6.b. Programa aktivnosti u provedbi posebnih mjera zaštite od požara od interesa za Republiku Hrvatsku u 2018. godini (Narodne novine, broj 28/18) gradonačelnik je 14.05.2018. donio Plan operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2018. godini na području Grada Ivanić-Grada, koji je usvojen na 6. sjednici Stožera civilne zaštite Grada Ivanić-Grad održanoj 21.05.2018.

Navedenim Planom, gradonačelnik je, između ostalog, a u cilju uvježbavanja i podizanja razine osposobljenosti operativnih snaga civilne zaštite Grada Ivanić-Grada, naložio sudjelovanje Stožera Civilne zaštite Grada Ivanić-Grada, Javne vatrogasne postrojbe Grada Ivanić-Grada, DVD-i iz Vatrogasne zajednice Grada Ivanić-Grada, GDCK Ivanić-Grad i drugih operativnih snaga Grada Ivanić-Grada u terensko-pokaznoj združenoj vježbi svih operativnih snaga sustava civilne zaštite Zagrebačke županije koja se, u skladu s Planom vježbi civilne zaštite na području Zagrebačke županije za 2018. godinu (KLASA:022-01/18-01/18, URBROJ:238/1-03-18-12, od 11.04.2018.) održala na području Grada Ivanić-Grada u naselju Dubrovčak Lijevi 26.05.2018. godine pod nazivom „SAVA-IVANIĆ 2018.“


Na temelju članka 17. Zakona o sustavu civilne zaštite (Narodne novine, broj 82/15), članka 7. stavka 2. i 3. Pravilnika o smjernicama za izradu procjene rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave (Narodne novine, broj 65/16), točke 3.11. Smjernica za izradu procjene rizika za područje Zagrebačke županije donijete od Župana Zagrebačke županije dana 13. veljače 2017. godine (KLASA:022-01/17-01/09, URBROJ:238/1-03-17-38) gradonačelnik je donio 01.03.2018. godine Odluku o izradi Procjene rizika od velikih nesreća za Grad Ivanić-Grad kojom se osniva Radna skupina za izradu Procjene rizika od velikih nesreća za Grad Ivanić-Grad koja je dužna obavljati organizacijske, operativne, stručne, administrativne i tehničke poslove potrebne za izradu Procjene rizika.

U cilju izrade Procjene rizika od velikih nesreća za Grad Ivanić-Grad, gradonačelnik je 01.02.2018. godine donio Odluku o prihvaćanju Ponude tvrtke Kontrol biro d.o.o. iz Zagreba i zaključenju Ugovora o izvršenju konzultantskih usluga u postupku izrade Procjene rizika od velikih nesreća za Grad Ivanić-Grad.

**PREDŠKOLSKI ODGOJ I OBRAZOVANJE**

Temeljem Proračuna Grada Ivanić-Grada za 2018. i Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2018. godinu, gradonačelnik je 15.01.2018. godine donio Odluku o sklapanju Ugovora o korištenju sredstava Proračuna Grada Ivanić-Grada za provedbu Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2018. godinu i sufinanciranja redovitog 10-satnog programa predškolskog odgoja i obrazovanja djece s prebivalištem na području Grada Ivanić-Grada u privatnom Dječjem vrtiću Roda za 2018. godinu.

U skladu s navedenom Odlukom sklopljen je s DV Roda Ugovor temeljem kojeg je gradonačelnik donio sljedeće odluke o isplatama Dječjem vrtiću Roda:



Temeljem Proračuna Grada Ivanić-Grada za 2018. i Odluke o sufinanciranju troškova smještaja djece u ustanovama predškolskog odgoja u drugim jedinicama lokalne samouprave u Zagrebačkoj županiji i Gradu Zagrebu u pedagoškoj godini 2018/2019.g., gradonačelnik je 08.06.2018. godine donio Zaključak o sufinanciranju troškova pohađanja programa predškole mld. I.I. u ustanovi predškolskog odgoja -Dječji vrtić „Didi“ iz Krašića, područni objekt u Rugvici:



**OSNOVNOŠKOLSKO OBRAZOVANJE**

**SOCIJALNI PROGRAMI U OSNOVNOM OBRAZOVANJU**

Temeljem Proračuna Grada Ivanić-Grada za 2018. gradonačelnik je 15.01.2018. godine donio Zaključak o raspodjeli sredstava za socijalne programe u osnovnom obrazovanju (sufinanciranje prehrane učenika) te su donesene sljedeće odluke o isplatama mjesečnih dotacija školama s područja Grada Ivanić-Grada:



**OSTALI PROGRAMI OSNOVNIH ŠKOLA**

Temeljem proračuna Grada Ivanić-Grada za 2018. gradonačelnik je 30.01.2018. godine donio Zaključak o raspodjeli sredstava za programe u osnovnom obrazovanju te su donesene sljedeće odluke o isplatama dotacija školama s područja Grada Ivanić-Grada:




**Besplatni udžbenici**

U skladu s Odlukom o sufinanciranju nabave udžbenika i dopunskih nastavnih sredstava za učenike osnovnih škola Zagrebačke županije, koju je donio župan Zagrebačke županije 30.05.2018. godine, Grad Ivanić-Grad, Zagrebačka županija i sve 4 osnovne škole s područja Grada Ivanić-Grada zaključile su 04.06.2018. godine Sporazum o sufinanciranju i provođenju postupka nabave udžbenika i dopunskih nastavnih sredstava za učenike osnovnih škola Zagrebačke županije za školsku godinu 2018./2019.

**Produženi boravak za učenike OŠ S. Basaričeka**

Temeljem Proračuna Grada Ivanić-Grada za 2018. gradonačelnik je donio 30.01.2018. godine Zaključak o financiranju troškova plaće i ostalih materijalnih prava učiteljica koje izvode godišnji program produženog boravka učenika u OŠ S. Basariček u 2018. godini te su donesene sljedeće odluke o isplatama:



**SREDNJOŠKOLSKO OBRAZOVANJE**

**Programi u srednjoškolskom obrazovanju**

Temeljem Proračuna Grada Ivanić-Grada za 2018. gradonačelnik je 12.02.2018. godine donio Zaključak o raspodjeli sredstava za programe u srednjoškolskom obrazovanju (maturanti, pripreme učenika za ispit Državne mature) te su donesene sljedeće odluke o isplatama:




**UGOVORI**

Pripremljeni su i gradonačelnik je donio odluke i sklopio sljedeće Ugovore:


- siječanj 2018.



- veljača 2018.





- ožujak 2018.



- travanj 2018.


- svibanj 2018.


- lipanj 2018.



**ZAKLJUČCI, ODLUKE**

Gradonačelnik je donio sljedeće Zaključke i Odluke:





**1.4. Prava iz socijalne skrbi**

**Prava iz područja socijalno-zdravstvene problematike**

Na temelju Odluke o socijalnoj skrbi (Službeni glasnik, broj 02/14) i Programa socijalnih potreba Grada Ivanić-Grada za 2018. godinu (Službeni glasnik, broj 08/17 i 04/18) u razdoblju siječanj – lipanj 2018. godine ostvarena su sljedeća prava iz područja socijalno-zdravstvene problematike:

|  |  |  |  |
| --- | --- | --- | --- |
|  |  | **Iznos** | **Broj korisnika/ napomena** |
| 1. | Pomoć za opremu novorođenog djeteta | 125.885,16 kuna | 69 roditelja novorođene djece  (+ prigodni pokloni) |
| 2. | Potpore umirovljenicima | 238.000,00 kuna |  |
| 3. | Pomoć za podmirenje troškova prehrane učenika u osnovnoj školi | 250.000,00 kuna (za razdoblje siječanj – svibanj 2018., za lipanj isplata u srpnju 2018.) | 1 146 učenika |
| 4. | Sufinanciranje troškova djece u vrtićima izvan Dječjeg vrtića Ivanić-Grad | 178.990,00 kuna (za razdoblje siječanj – svibanj 2018., za lipanj isplata u srpnju 2018.) | 32 djece |
| 5. | Subvencioniranje troškova produženog boravka u osnovnim školama | 89.168,50 kuna | 1 razredno odjeljenje u OŠ Stjepana Basaričeka |
| 6. | Podmirenje troškova ljetovanja u dječjem odmaralištu Crvenog križa | 36.500,00 kuna | 20 djece  5 osoba s invaliditetom |
| 7. | Pomoć za podmirenje troškova prijevoza djeteta s teškoćama u razvoju i pratitelja u ustanove kategorizirane za njihove potrebe | 15.000,00 kuna | 3 korisnika |
| 8. | Sufinanciranje programa odgoja i obrazovanja djece s teškoćama u razvoju | 24.720,00 kuna | 2 djeteta |
| 9. | Jednokratna novčana pomoć | 42.100,00 kuna | 21 kućanstvo:  6 samaca  15 obitelji |
| 10. | Poklon paketi povodom blagdana osobama u socijalnoj potrebi te starijim osobama(prigodom Uskrsa 2018.) | 37.100,00 kuna | 265 osoba:  - 53 osobe – stare i nemoćne osobe – korisnici ZMN (spisak Centar za socijalnu skrb Ivanić-Grad)  - 76 djece iz socijalno ugroženih obitelji – korisnici ZMN (spisak CZSS)  - 85 osoba s invaliditetom – korisnici prava na osobnu invalidninu (spisak CZSS)  - 51 starije osobe iznad 90. god. (spisak Matični ured) |
| 11. | Pomoć na podmirenje troškova stanovanja (električna energija, voda, smeće, plin, najamnina…) | 146.468,76 kuna | 49 kućanstva:  12 samaca  37 obitelji |
|  |  |  |  |
| 12. | Pomoć za podmirenje troškova ogrjeva | 0,00 kuna | isplata se očekuje u listopadu 2018. godine |
| 13. | Stipendije učenicima i studentima | 187.500,00 kuna | 15 učenika  15 studenata |
| 14. | Sufinanciranje troškova prijevoza studenata | 194.108,00 kuna | 198 studenata |
| 15. | Besplatni udžbenici učenicima osnovnih škola | 0,00 kuna | isplate srpanj - rujan 2018. godine |
| 16. | Socijalno-zdravstveni projekti udruga | 47.000,00 kuna | Udruga roditelja djece i osoba s invaliditetom Mali princ;Klub liječenih alkoholičara Ivanić-Grad,Udruga za ranu intervenciju u djetinjstvu BEATA |
| 17. | Sufinanciranje rada logopeda | 7.064,03 kuna |  |
| 18. | Programi MUP-a | 8.603,38 kuna |  |
| 19. | Programi Gradskog društva Crvenog križa | 27.083,35 kuna |  |
|  |  |  |  |
| 19. | Prijevoz pokojnika | 8.962,50 kuna |  |

Za sva navedena prava sredstva su osigurana u Proračunu Grada Ivanić-Grada za 2018. godinu.

**2. UPRAVNI ODJEL ZA FINANCIJE, GOSPODARSTVO, KOMUNALNE DJELATNOSTI I PROSTORNO PLANIRANJE**

Sukladno Odluci o ustrojstvu upravnih tijela Grada Ivanić-Grada i Odluci o izmjenama i dopunama Odluke o ustrojstvu upravnih tijela Grada Ivanić-Grada (Službeni glasnik, broj 06/13 i 05/14), Upravni odjel za financije, gospodarstvo, komunalne djelatnosti i prostorno planiranje obavlja:

* poslove pripreme prijedloga odluka i drugih akata koji su u ovlasti Grada i djelokruga Upravnog odjela,
* poslove financija i proračuna Grada,
* poslove javne nabave,
* poslove iz područja gospodarstva,
* poslove iz područja poljoprivrede,
* poslove komunalnih djelatnosti,
* poslove vezane za komunalnu infrastrukturu,
* poslove prostornog planiranja,
* poslove vezane za projekte i fondove Europske unije,
* ostale poslove sukladno posebnim popisima.

Unutar Upravnog odjela za financije, gospodarstvo, komunalne djelatnosti i prostorno planiranje kao ustrojstvena jedinica ustrojava se Odsjek za financije i proračun, Odsjek za gospodarstvo, Odsjek za komunalne djelatnosti, komunalnu infrastrukturu i prostorno planiranje i Odsjek za poljoprivredu.

**Odsjek za financije i proračun** obavlja poslove izrade i donošenja proračuna te izrade pripadajuće dokumentacije vezane za izradu i donošenje proračuna, poslove praćenja proračunskih prihoda proračuna, poslove izvršenja proračuna i poslove knjigovodstva i računovodstva proračuna, poslove utvrđivanja naplate i praćenja gradskih prihoda, poslove praćenja i realizacije proračunskih rashoda, poslove financijskog praćenja i nadzora nad financijskim poslovanjem korisnika gradskog proračuna, poslove vezane za financiranje rada mjesnih odbora, poslove pripreme financijske dokumentacije za prisilnu naplatu potraživanja, poslove vođenja propisanih evidencija, poslove koji se odnose na financijsku operativu, poslove vođenja evidencije i izrađivanja izvješća o decentraliziranim sredstvima vatrogastva, poslove obračuna plaća i ostalih primanja zaposlenih te naknada članova predstavničkog tijela i njegovih radnih tijela i savjetodavnih tijela gradonačelnika, poslove vođenja evidencije o dugotrajnoj imovini Grada, poslove financijskog upravljanja i kontrole u skladu sa Zakonom o sustavu unutarnjih financijskih kontrola u javnom sektoru, poslove vezane za Zakon o fiskalnoj odgovornosti.

**Odsjek za gospodarstvo** obavlja poslove poticanja i razvoja gospodarstva i s gospodarstvom povezanih djelatnosti, poslove vezane za rad i poslovanje trgovačkih društava kojima je osnivač Grad, poslove vezane za uspostavljanje, opremanje i razvoj poduzetničkih zona, imovinsko-pravne poslove vezane za gospodarstvo, razvoj gospodarstva i poduzetničke zone.

**Odsjek za komunalne djelatnosti, komunalnu infrastrukturu i prostorno planiranje** obavlja poslove vezane za komunalne djelatnosti, poslove vezane za komunalnu naknadu i komunalni doprinos, poslove prisilne naplate komunalne naknade i komunalnog doprinosa, poslove komunalnog redarstva, poslove dimnjačarstva, poslove vezane za groblja, poslove vezane za korištenje javnih površina, poslove vezane za izgradnju i održavanje komunalne infrastrukture, poslove iz područja prostornog i urbanističkog planiranja, poslove vezane za zaštitu i unaprjeđenje prirodnog okoliša, poslove vezane za uređenje naselja, poslove osnivanja i vođenja katastra vodova, poslove osnivanja izvorne i grafičke evidencije naselja, ulica i kućnih brojeva, poslove vezane za postupke legalizacije imovine u vlasništvu Grada, poslove održavanja nekretnina u vlasništvu Grada, poslove vezane za regulaciju prometa na području Grada.

**Odsjek za poljoprivredu** obavlja poslove vezane za poticanje i razvoj poljoprivrede, poslove vezane za poljoprivredno zemljište u vlasništvu Republike Hrvatske i vlasništvu Grada te ostale poslove vezane za poljoprivredu.

**2.1. RASPOLAGANJE GRAĐEVINSKIM ZEMLJIŠTEM U VLASNIŠTVU GRADA IVANIĆ-GRADA**

U razdoblju od siječnja do lipnja 2018. godine Grad Ivanić-Grad nije raspisivao natječaje za prodaju nekretnina, ali su u navedenom periodu izvršene procjene nekretnina u vlasništvu Grada za koje su od strane fizičkih i pravnih osoba zaprimljena pisma namjere za kupnju nekretnina. Obrađene su i za objavu natječaja za prodaju sukladno odredbama Odluke o raspolaganju nekretninama u vlasništvu Grada Ivanić-Grada ( Službeni glasnik 06/13 ) pripremljene sljedeće nekretnine:

a) k.č.br. 73, upisana u zk.ul.br. 289, k.o. Dubrovčak, livada Šestečke, površine 8964 m², kod Općinskog suda u Velikoj Gorici, Zemljišnoknjižni odjel Ivanić-Grad

b) k.č.br. 595, upisana u zk.ul.br. 297, k.o. Dubrovčak, oranica Munice, površine 5391 m², kod Općinskog suda u Velikoj Gorici,

c) k.č.br. 257, upisana u zk.ul.br. 105, k.o. Dubrovčak, kuća, dvor i oranica u selu, površine 2361 m², kod Općinskog suda u Velikoj Gorici, Zemljišnoknjižni odjel Ivanić-Grad

d) k.č.br. 1112, upisana u zk.ul.br. 152, k.o. Trebovec, kuća i dvor u Trebovcu, površine 790 m², kod Općinskog suda u Velikoj Gorici, Zemljišnoknjižni odjel Ivanić-Grad

e) k.č.br. 627, upisana u zk.ul.br. 575, k.o. Šumećani, oranica, površine 9105 m², kod Općinskog suda u Velikoj Gorici, Zemljišnoknjižni odjel Ivanić-Grad

f) k.č.br. 1672, upisana u zk.ul.br. 2792, k.o. Ivanić Grad, oranica u mjestu, površine 513 m², kod Općinskog suda u Velikoj Gorici, Zemljišnoknjižni odjel Ivanić-Grad

**2.2. RASPOLAGANJE POLJOPRIVREDNIM ZEMLJIŠTEM U VLASNIŠTVU GRADA IVANIĆ-GRADA**

U razdoblju siječanj - lipanj nije bilo daljnjih raspolaganja poljoprivrednim zemljištem u vlasništvu Grada.

**2.3. RASPOLAGANJE POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**A.** U razdoblju od 1. siječnja 2018. do 8. ožujka 2018. godine temeljem članka 48. stavka 1. točke b) Zakona o poljoprivrednom zemljištu (Narodne novine, broj 39/13 i 48/15), Agencija za poljoprivredno zemljište sklopila je tri ugovora o privremenom korištenju poljoprivrednog zemljišta u vlasništvu Republike Hrvatske na području Grada Ivanić-Grada, kako slijedi:

Tablica 1.

|  |  |  |  |
| --- | --- | --- | --- |
| Red.br. | KORISNIK | K.Č.BR. | K.O. |
| 1. | ŠIRJAN d.o.o. | 1022 | Posavski Bregi |
| 1023 |
| 1030 |
| 1031 |
| 689/1 | Šarampov |
| 691 |
| 1507 | Trebovec |
| 1544 |
| 1549 |
| 1585 |
| 1586 |
| 1589 |
| 1591 |
| 1593 |
| 962 |
| 968/1 |
| 968/2 |
| 968/3 |
| 968/4 |
| 968/5 |
| 971/1 |
| 971/2 |
| 982 |
| 2. | ŠIRJAN d.o.o. | 689/2 | Šarampov |
| 3. | J.K. | 257 | Šumećani |

Pretpostavke za zaključenje gore navedenih ugovora su podmirene naknade za privremeno korištenje poljoprivrednog zemljišta u vlasništvu Republike Hrvatske po osnovi mirnog posjeda, te sve ostale obveze po osnovi korištenja poljoprivrednog zemljišta u vlasništvu Republike Hrvatske, a koje u iznosu od 65% čine prihod proračuna Grada Ivanić-Grada.

U razdoblju od 1. siječnja 2018. do 8. ožujka 2018. godine temeljem članka 48. stavka 1. točke c) Zakona o poljoprivrednom zemljištu (Narodne novine, broj 39/13 i 48/15), Agencija za poljoprivredno zemljište sklopila je jedan ugovor o privremenom korištenju zajedničkog pašnjaka u vlasništvu Republike Hrvatske na području Grada Ivanić-Grada, kako slijedi:

Tablica 2.

|  |  |  |  |
| --- | --- | --- | --- |
| Red.br. | KORISNIK | K.Č.BR. | K.O. |
| 1. | LJ.T. | 504 | Posavski Bregi |
| 505 |
| 1258 |
| 1259 |
| 1260 |
| 1262 |

Pretpostavke za zaključenje gore navedenog ugovora su podmirene naknade za privremeno korištenje poljoprivrednog zemljišta u vlasništvu Republike Hrvatske po osnovi mirnog posjeda, te sve ostale obveze po osnovi korištenja poljoprivrednog zemljišta u vlasništvu Republike Hrvatske, a koje u iznosu od 65% čine prihod proračuna Grada Ivanić-Grada.

Dana 9. ožujka 2018. godine stupio je na snagu novi Zakon o poljoprivrednom zemljištu (Narodne novine, broj 20/18) te je u razdoblju od 9. ožujka 2018. do 30. lipnja 2018. godine temeljem članka 100. stavka 2. i članka 57. Zakona o poljoprivrednom zemljištu (Narodne novine, broj 20/18) sklopljeno deset ugovora o privremenom korištenju s korisnicima kojima su istekli ugovori za poljoprivredno zemljište u vlasništvu Republike Hrvatske, na njihov zahtjev, koji su u mirnom posjedu istog i koji su podmirili sve obveze po osnovi korištenja poljoprivrednog zemljišta u vlasništvu Republike Hrvatske, kako slijedi:

Tablica 3.

|  |  |  |  |
| --- | --- | --- | --- |
| Red.br. | KORISNIK | K.Č.BR. | K.O. |
| 1. | B.B. | 284 | Topolje |
| 525 | Prečno |
| 2. | D.D. | 401 | Šarampov |
| 405/2 |
| 3. | Đ.M. | 11 | Lepšić |
| 4. | J.V. | 7 | Topolje |
| 5. | M.B. | dio 2/2 | Breška Greda |
| 2/2 |
| dio 102 | Lepšić |
| 6. | M.M. | 1018 | Posavski Bregi |
| 7. | M.M. | 144 | Trebovec |
| 299 |
| 301 |
| 304 |
| 305 |
| 1353 |
| 8. | S.K. | dio 549 | Dubrovčak |
| 9. | V.M. | 1026 | Posavski Bregi |
| 10. | Z.B. | 5 | Topolje |
| dio 6 |

**B.** U razdoblju od 1. siječnja 2018. do 30. lipnja 2018. godine temeljem članka 98. stavka 5. Zakona o poljoprivrednom zemljištu (Narodne novine, broj 20/18) odobrena je prijevremena otplata kupoprodajne cijene poljoprivrednog zemljišta u vlasništvu Republike Hrvatske, od koje 65% čini prihod proračuna Grada Ivanić-Grada, kako slijedi:

1. D.Š. Ugovor o prodaji poljoprivrednog zemljišta u vlasništvu države (KLASA: 940-04/14-02/9, URBROJ: 238/10-02/30-14-8), OV-1740/2015 od 3. ožujka 2015. godine, u ukupnom iznosu od 543.532,11 kuna,
2. K.P. Ugovor o prodaji poljoprivrednog zemljišta u vlasništvu države (KLASA: 940-04/14-02/9, URBROJ: 238/10-02/30-14-21), OV-11252/2014 od 3. prosinca 2014. godine, u ukupnom iznosu od 585.010,35 kuna.

**C.** Sukladno članku 29. i 30. te članku 101. stavku 4. Zakona o poljoprivrednom zemljištu (Narodne novine, broj 20/18) pripremljen je prijedlog Programa raspolaganja poljoprivrednim zemljištem u vlasništvu Republike Hrvatske za Grad Ivanić-Grad. Gradsko vijeće Grada Ivanić-Grada usvojilo je predmetni Program na svojoj 10. sjednici održanoj dana 5. lipnja 2018. godine, te je isti dostavljen na mišljenje Zagrebačkoj županiji odnosno suglasnost Ministarstvu poljoprivrede.

**2.4. UBLAŽAVANJE POSLJEDICA ELEMENTARNIH NEPOGODA NASTALIH NA PODRUČJU GRADA IVANIĆ-GRADA U 2017. GODINI NA POLJOPRIVREDNIM KULTURAMA**

Na temelju članka 33. stavka 3. Zakona o zaštiti od elementarnih nepogoda (Narodne novine, broj 73/97 i 174/04) Gradu Ivanić-Gradu su Odlukom Vlade Republike Hrvatske o dodjeli sredstava žurne pomoći za ublažavanje posljedica elementarnih nepogoda nastalih u 2017. godini u Republici Hrvatskoj (KLASA: 022-03/17-04/476, URBROJ: 50301-25/14-17-2, od 28. prosinca 2017.) dodijeljena sredstva žurne pomoći za ublažavanje posljedica od elementarnih nepogoda nastalih na području Grada Ivanić-Grada u 2017. godini u ukupnom iznosu od 568.605,20 kuna.

U svrhu ublažavanja posljedica od elementarnih nepogoda nastalih na području Grada Ivanić-Grada u 2017. godini, gradonačelnik Grada Ivanić-Grada je dana 4. siječnja 2018. godine, u skladu s uputom Državnog povjerenstva za procjenu štete od elementarnih nepogoda (KLASA: 422-02/17-01/50, URBROJ: 513-06-02-17-7, od 28. prosinca 2017.), donio Zaključak o raspodjeli sredstava žurne pomoći za ublažavanje posljedica elementarnih nepogoda nastalih u 2017. godini na području Grada Ivanić-Grada (KLASA: 022-05/18-01/2, URBROJ: 238/10-02-01/3-18-1), te su temeljem predmetnog Zaključka dana 9. siječnja 2018. godine dodijeljena sredstva žurne pomoći u ukupnom iznosu od 568.605,20 kuna u cijelosti isplaćena oštećenicima, a u svrhu ublažavanja posljedica od elementarnih nepogoda nastalih na području Grada Ivanić-Grada u 2017. godini.

**2.5. PROGRAMI POTPORA U POLJOPRIVREDI**

**2.5.1.** U ovom izvještajnom razdoblju napravljene su sve potrebne predradnje za raspisivanje Natječaja za dodjelu bespovratnih potpora poljoprivredi na području Grada Ivanić-Grada u 2018. godini.

Temeljem sklopljenih ugovora sa veterinarskom organizacijom kontinuirano se provode sljedeće mjere sufinanciranja u poljoprivredi:

1. Umjetno osjemenjivanje stoke (krava – 113 komada, krmača – 281 komad),
2. Potpora za trihineloskopiju (237 uzoraka),
3. Vakcinacija kokoši protiv atipične kuge peradi,
4. Kontrola mliječnosti krava (temeljem sklopljenog ugovora s Hrvatskom poljoprivrednom agencijom).

Temeljem Odluke gradonačelnika o načinu raspodjele raspoloživih sredstava iz Proračuna Grada Ivanić-Grada za 2018. godinu namijenjenih financiranju programa udruga iz područja poljoprivrede (KLASA: 022-05/18-01/30, URBROJ: 238/10-02-02-03/8-18-3), koju je gradonačelnik donio 05. travnja 2018. godine, Upravni odjel za financije, gospodarstvo, komunalne djelatnosti i prostorno planiranje Grada Ivanić-Grada raspisao je 11. travnja 2018. Javni poziv za financiranje programa udruga u području poljoprivrede iz proračuna Grada Ivanić-Grada za 2018. godinu.

**2.5.2. ZAŠTITA OKOLIŠA**

**Gospodarenje otpadom na području Grada Ivanić-Grada:**

**(1.)** Nastavlja se čipiranje posuda za otpad tj. sustav elektronske evidencije pražnjenja posuda za komunalni otpad (RFID – UHF sustav) koji omogućava naplatu usluge sakupljanja i odvoza otpada prema volumenu i broju sakupljanja ili masi.

**(2.)** Podnijeta je prijavaMinistarstvu zaštite okoliša i energetike na javni poziv za EU sufinanciranje provedbe programa izobrazno-informativnih aktivnosti o održivom gospodarenju otpadom. Ministarstvo je gradovima i općinama osiguralo ukupno 47,2 milijuna kuna bespovratnih EU sredstava za provedbu edukativnih programa. Sredstva su osigurana kroz Operativni program „Konkurentnost i kohezija 2014.-2020.“. Udio EU sufinanciranja je maksimalno 85% od ukupnog iznosa prihvatljivih troškova projekta.

Izobrazno-informativne aktivnosti o održivom gospodarenju otpadom za koje se dodjeljuju bespovratna EU sredstva, među ostalim, uključuju letke, brošure i plakate za sprječavanje nastanka otpada, odgovorno postupanje s otpadom, odvojeno sakupljanje otpada, ponovnu uporabu predmeta, kompostiranje. Također, među aktivnostima koje se sufinanciraju su i specijalizirane radijske i TV emisije o gospodarenju otpadom, uspostavljanje mrežnih stranica o gospodarenju otpadom gradova i općina ili nadogradnju postojećih stranica JLS-a sadržajima vezano uz održivo gospodarenje otpadom, javne i edukacijske tribine za građane, informativno-obrazovni materijali, radionice, kostimirani igrokazi i predstavi za predškolsku i školsku djecu o održivom gospodarenju otpadom; izrada aplikacija za održivo gospodarenje otpadom za pametne telefone i slično.

**(3.)** Plan gospodarenja otpadom Republike Hrvatske za razdoblje 2017.-2022. godine usvojen je u siječnju 2017. godine te je Grad Ivanić-Grad krenuo s izradom novog Plana gospodarenja otpadom za razdoblje 2017. – 2022. godine. U tijeku izrade Plana proveden je postupak ocjene o potrebi strateške procjene utjecaja na okoliš predmetnog Plana te je sukladno pribavljenim mišljenjima tijela i/ili osoba određenih posebnim propisima utvrđeno da za Plan nije potrebno provesti postupak strateške procjene utjecaja na okoliš.

U ovom izvještajnom razdoblju temeljem odredbe čl. 21. st. 3 Zakona o održivom gospodarenju otpadom pribavljena je suglasnost Upravnog odjela za prostorno uređenje, gradnju i zaštitu okoliša-Odsjek za zaštitu okoliša Zagrebačke županije (KLASA: 351-02/18-07/05, URBROJ: 238/1-18-02/4-18-2 od 23. veljače 2018.) o usklađenosti predloženog Plana s Planom gospodarenja otpadom Republike Hrvatske za razdoblje 2017.-2022. g. i Zakona o održivom gospodarenju otpadom („Narodne novine RH“ broj 94/13 i 73/17) te je isti usvojen na 9. sjednici Gradskog vijeća održanoj dana 22. ožujka 2018. godine.

Sukladno obvezi određenoj Zakonom o održivom gospodarenju otpadom (NN 94/13, 73/17) dana 26. ožujka 2018. godine dostavljeno je Zagrebačkoj županiji, Upravnom odjelu za promet i komunalnu infrastrukturu Izvješće o provedbi Plana gospodarenja otpadom Grada Ivanić-Grada.

**(4.)** Podnijeta je prijava po Javnom pozivu Fonda za zaštitu okoliša i energetsku učinkovitost za iskaz interesa za nabavu spremnika za odvojeno prikupljanje otpada, sa svom potrebnom dokumentacijom. Predmet nabave koju provodi Fond su: spremnici za papirnati otpad, spremnici za plastični otpad i limenu ambalažu, spremnici za biootpad i komposteri za biorazgradivi komunalni otpad. Plan je da svaki korisnik usluge u svojem domaćinstvu ima zelenu kantu za miješani komunalni otpad, žutu za otpadnu plastiku i limenu ambalažu, plavu za otpadni papir, smeđu za biootpad i/ili komposter. Spremnici se sufinanciraju iz sredstava EU putem Fonda u visini 85% prihvatljivih troškova, a preostala sredstva u visini 15% osiguravaju se iz proračuna JLS-a.

**(5.)** Za izgradnju i opremanje reciklažnog dvorišta Grad je aplicirao na javni poziv u okviru Operativnog programa Konkurentnost i kohezija 2014.-2020., čime bi se ostvarilo 85% bespovratnih sredstava od ukupno prihvatljivih troškova projekta.

Nastavno na Projektni prijedlog „Građenje i opremanje – Reciklažno dvorište Tarno, Ivanić-Grad“ Ministarstvo zaštite okoliša i energetike (MZOIE) poslalo je dopis u kojem se Grad obavještava o rezultatima Faze 2 – provjere prihvatljivosti projekta i aktivnosti i ocjene kvalitete.

MZOIE je utvrdilo da je predmetni projektni prijedlog u skladu sa svim kriterijima prihvatljivosti te se isti upućuje u slijedeću fazu postupka dodijele bespovratnih sredstava – Fazu 3 u kojoj se provjerava prihvatljivost izdataka. Fazu 3 provodi Fond za zaštitu okoliša i energetsku učinkovitost, Posredničko tijelo razine 2.

Ukupna vrijednost investicije izgradnje reciklažnog dvorišta iznosi =1.351.366,30 kn od kojih će 85% biti sufinancirano sredstvima EU, a 15% sredstvima JLS (Grada Ivanić-Grada, općine Križ i općine Kloštar Ivanić).

Reciklažno dvorište se planira izgraditi na lokaciji odlagališta neopasnog otpada Tarno kojim će upravljati komunalno društvo Ivakop.

**(6.)** Zaključena je još jedna faza projekta sanacije odlagališta Tarno u Ivanić-Gradu. Iz Fonda za zaštitu okoliša i energetsku učinkovitost dostavljen je Zapisnik o obavljenom redovnom nadzoru kojim se zaključuje projekt izgradnje Plohe 6, odnosno Etapa I – Faza II sanacije odlagališta.

Zapisnik je službena potvrda da je projekt sanacije obavljen u skladu sa svom važećom dokumentacijom te služi kao osnova po kojoj se isplaćuju sufinancirana sredstva. Komunalno društvo Ivakop i FZOEU su u 2017. godini potpisali Ugovor o sufinanciranju 60% ukupne investicije izgradnje Plohe 6 na odlagalištu Tarno koja iznosi 950.548,50 kn. Preostali dio sufinanciraju suvlasnici društva u omjerima jednakima udjelu u vlasništvu.

Ukupni kapacitet odlagališta Tarno je 165.000 m3 na 6 ploha. Izgradnjom plohe 6 dobiveno je dodatnih 25.000 m3 prostora za odlaganje, tj. za cca 20.000 tona otpada

Sve navedeno predstavlja prijelazno rješenje do izgradnje budućeg Centra za gospodarenje otpadom što je predviđeno Planom gospodarenja otpadom Republike Hrvatske u razdoblju 2017. – 2022.

**2.6. KOMUNALNA NAKNADA**

**Rješavanje zahtjeva za oslobođenje od obveze plaćanja komunalne naknade za 2018. godinu**

* zaprimljeno 109 zahtjeva,
* izdano 43 rješenja o oslobođenju od obveze plaćanja komunalne naknade
* izdana 2 rješenja o odbijanju oslobođenja komunalne naknade

**2.7. KOMUNALNO REDARSTVO**

Tijekom ovog izvještajnog perioda u Upravnom odjelu zaprimljeno je 37 zahtjeva za produljenje radnog vremena ugostiteljskih objekata, te je, sukladno Odluci o ugostiteljskoj djelatnosti, izdano 36 rješenja o produljenju radnog vremena ugostiteljskih objekata te 1 rješenje kojim se odbija produljenje radnog vremena.

Temeljem Proračuna Grada Ivanić-Grada za 2018. godinu i Zaključka o raspodjeli sredstava za Obiteljski radio Ivanić za 2018. godinu pripremljene su i gradonačelnik je donio u ovom obračunskom razdoblju sljedeće Odluke o mjesečnim dotacijama OBI:

1. Odluka o isplati OBI za mjesec siječanj (KLASA: 022-05/18-02/5, URBROJ: 238/10-02-02-03/8-18-1, od 11. siječnja 2018.),
2. Odluka o isplati OBI za mjesec veljaču (KLASA: 022-05/18-02/5, URBROJ: 238/10-02-02-03/8-18-3, od 12. veljače 2018.),
3. Odluka o isplati OBI za mjesec ožujak (KLASA: 022-05/18-02/5, URBROJ: 238/10-02-02-03/8-18-5, od 05. ožujka 2018.),
4. Odluka o isplati OBI za mjesec travanj (KLASA: 022-05/18-02/5, URBROJ: 238/10-02-02-03/8-18-7, od 10. travnja 2018.),
5. Odluka o isplati OBI za mjesec svibanj (KLASA: 022-05/18-02/5, URBROJ: 238/10-02-02-03/8-18-9, od 02. svibnja 2018.),
6. Odluka o isplati OBI za mjesec lipanj (KLASA: 022-05/18-02/5, URBROJ: 238/10-02-02-03/8-18-11, od 04. lipnja 2018.),

* 1. **RJEŠAVANJE IMOVINSKOPRAVNIH ODNOSA**

U razdoblju siječanj - lipanj 2018. godine nastavljeno je rješavanje imovinsko-pravnih odnosa nužnih za realizaciju sljedećih projekata:

* Projekt rekonstrukcije Hrvatskih željeznica putem trgovačkog društva HŽ INFRASTRUKTURA d.o.o. – kontinuirano se rješavaju imovinskopravni predmeti koji se odnose na zasnivanje prava služnosti i prava građenja na nekretninama u vlasništvu Grada temeljem pravomoćnih lokacijskih dozvola i elaborata nepotpunog izvlaštenja

Temeljem Zakona o uređivanju imovinskopravnih odnosa u svrhu izgradnje infrastrukturnih građevina (Narodne novine, broj 80/11) pravo služnosti i pravo građenja na nekretninama u vlasništvu i pod upravljanjem Grada Ivanić-Grada zasniva se bez naknade.

* 1. **POSTUPCI PRISILNE NAPLATE POTRAŽIVANJA GRADA IVANIĆ-GRADA**

Svi aktivni postupci pokrenuti c/a pravnih i fizičkih osoba su nastavljeni.

* 1. **SUDSKI I UPRAVNI POSTUPCI**

U odnosu na prethodno izvješće nije bilo promjena u parnicama za koje Grad vodi sudske postupke.

* 1. **STATUS PROJEKATA**

U razdoblju od siječnja do lipnja 2018. godine Razvojna agencija IGRA d.o.o. je za Grad Ivanić-Grad prijavila 10 projekta, od kojih su 2 odbijena, a za 6 projekata je odobreno sufinanciranje. Za preostala 2 projekta još nije donesena odluka o sufinanciranju.

Navedeni projekti Grada Ivanić-Grada prijavljeni su za sufinanciranje iz raznih izvora, a isti se nalaze u tablici koja je prilog ovog izvješća.

**2.12. KOMUNALNI DOPRINOSI**

U razdoblju od siječnja do lipnja 2018. godine od strane Upravnog odjela za prostorno uređenje, gradnju i zaštitu okoliša te Agencije za ozakonjenje nezakonito izgrađenih zgrada ukupno je obrađeno 162 predmeta, a prihod Grada Ivanić-Grada po istome iznosi 679.118,16 kuna

**2.13. NAKNADA ZA NELEGALNO IZGRAĐENE OBJEKTE**

U razdoblju od siječnja do lipnja 2018. godine od strane Upravnog odjela za prostorno uređenje, gradnju i zaštitu okoliša te Agencije za ozakonjenje nezakonito izgrađenih zgrada ukupno je obrađeno 65 predmeta, a prihod Grada Ivanić-Grada po istome iznosi 45.004,36 kuna.

**2.14. GRADILIŠTA**

**Izgradnja dječjeg igrališta na sportskom parku Zelenjak u Ivanić-Gradu**

Izrada sprava na novom dječjem igralištu sportskog centra Zelenjak.

**Uređenje sportskih terena na sportskom parku Zelenjak u Ivanić-Gradu**

Uređenje terena, izrada drenaže i okoliša oko terena, ugradnja tipskog objekta uz nogometno igralište sportskog centra Zelenjak.

**Sanacija mostova rijeke Lonje**

Sanacija pomosta mosta rijeke Lonje u Ulici kralja Tomislava u Ivanić-Gradu.

**Izgradnja školsko sportske dvorane u naselju Posavski Bregi u Ivanić-Gradu**

Izvođenje radova na izgradnji nove školsko sportske dvorane u naselju Posavski Bregi u Ivanić-Gradu.

**Uređenje trga u Posavskim bregima u Ivanić-Gradu**

Izvođenje pripremnih radova na uređenju trga u naselju Posavski Bregi u Ivanić-Gradu.

**Uređenje doma u Savskoj ulici na Poljani u Ivanić-Gradu**

Izvođenje radova uređenja postojećeg sanitarnog čvora doma u Savskoj ulici na Poljani, sanacija krovišta i priključnih instalacija vodovoda i kanalizacije.

**Novo groblje u Ivanić-Gradu**

Uređenje parcele za novo groblje u Ivanić-Gradu, deponiranje zemljanog materijala za potrebe podizanja razine terena.

**Dječji vrtić u naselju Žeravinec u Ivanić-Gradu**

Sanacija postojećeg krovišta i odvodnje na objektu dječji vrtić u naselju Žeravinec u Ivanić-Gradu.

**Sanacija prometnice u poduzetničkoj zoni UPU 3**

Izvođenje radova na sanaciji prometnice Vučakovečke ulice u poduzetničkoj zoni UPU 3 u Ivanić-Gradu.

**Pučko otvoreno učilište – unutarnje uređenje**

Radovi unutarnjeg uređenja prostorija I. kata Pučkog otvorenog učilišta u Ivanić-Gradu i krova knjižnice.

**Odvodnja Grada Ivanić-Grada**

Rješavanje odvodnje na području Grada Ivanić-Grada.

**Razno**

U sklopu obavljanja poslova iz djelokruga odsjeka, kao javnopravno tijelo u postupku ishođenja uporabnih dozvola, obavljao se tehnički pregled objekata na području Grada Ivanić-Grada.

Prilikom ishođenja građevinskih dozvola, kao javnopravno tijelo obavljali su se javni uvidi na terenu.

Rješavanje pojedinačnih zahtjeva građana vezano uz komunalnu problematiku.

**2.15. PROJEKTNA DOKUMENTACIJA**

Izrada glavnog projekta s izvedbenim detaljima za zahvat: **REKONSTRUKCIJA ULICE STJEPANA GREGORKA I HERCEGOVAČKE ULICE** povjerena jezajednici ponuditelja- NE-POK d.o.o. Ivanić-Grad i Zajednički projektantski ured d.o.o. Požega. Projektnom dokumentacijom je cilj rekonstruirati cestu s oborinskom odvodnjom i izgradnjom nogostupa. Započela je izrada predmetne dokumentacije, te je izrađena je geodetska snimka terena čijom su implementacijom u projektno rješenje uočeni određeni problemi koji iziskuju izmjenu važećeg dokumenta Urbanističkog plana uređenja UPU-4 za područje Ivanić-Grad, Šarampov Donji i Jalševec Breški. Po usvajanju predmetnog dokumenta prostornog uređenja nastaviti će se izrada predmetne projektne dokumentacije.

Izrada projektne dokumentacije za **OBNOVU/ADAPTACIJU DJEČJEG VRTIĆA POSAVSKI BREGI** na k.č.br. 608 k.o. Posavski Bregi povjerena je trgovačkom društvu Reverto projekt d.o.o. Ivanić-Grad. Projektnom dokumentacijom cilj je osigurati kvalitetniji boravak djece u vrtiću zamjenom instalacije vodovoda, odvodnje, elektro i plinskih instalacija, zamjenom pripadajuće opreme, uređenjem dječjeg igrališta na parceli. Navedena projektna dokumentacija je izrađena.

Izrada glavnog projekta izgradnje i uređenja **DJEČJEG IGRALIŠTA UZ OŠ JOSIPA BADALIĆA U GRABERJU IVANIĆKOM** na k.č.br. 2190 k.o. Caginec povjerena je trgovačkom društvu NFO d.o.o. Zagreb. Projektnom dokumentacijom cilj je dati rješenje novog dječjeg igrališta na parceli Osnovne škole, koje će se izgraditi u skladu s Pravilnikom o jednostavnim i drugim građevinama i radovima. Navedena projektna dokumentacija je izrađena.

Izrada idejnog arhitektonskog rješenja **UREĐENJA SPORTSKO-EDUKATIVNOG CENTRA ZA MLADE U SPORTSKO REKREACIJSKOM PARKU ZELENJAK U IVANIĆ-GRADU** nak.č.br.2079/4 k.o. Ivanić-Grad, povjerena je trgovačkom društvu TRANSEPT-STUDIO j.d.o.o. Ivanić-Grad. Idejno rješenje treba na temelju izrađenog *Prijedloga koncepta rada sportsko-edukacijskog centra u Ivanić-Gradu* dati osnovni koncept oblikovanja zgrade sa svim potrebnim prostorima za odvijanje sportsko - edukacijskih procesa te za dodatnu rekreaciju stanovnika Grada i okolice, zajedno sa upotpunjavanjem rada specijalne bolnice Naftalan u smislu prostora za medicinsku sportsku dijagnostiku i rehabilitaciju. Ideja vodilja je da se u okviru Sportsko-edukacijskog centra građani svih dobnih skupina upoznaju sa različitim aspektima sporta i sa velikim brojem sportskih aktivnosti, uvažavajući zemljopisne, prirodne kao i druge specifičnosti ovoga kraja. Navedeno idejno arhitektonsko rješenje je izrađeno.

Izrada idejnog arhitektonskog rješenja **UREĐENJA AMFITEATRA NA MJESTU BAZENA NA ZELENJAKU** na k.č.br. 2291/1 i 2292 k.o. Ivanić-Grad, povjerena je trgovačkom društvu TRANSEPT-STUDIO j.d.o.o. Ivanić-Grad. Idejnim rješenjem treba se osmisliti prostor postojećeg bazena na način da se privede namjeni odvijanja kulturno zabavnih sadržaja i prostora boravka za slobodno vrijeme. Na navedenoj lokaciji planira se omogućiti odvijanje koncerata, dramskih, plesnih i ostalih sličnih događaja i manifestacija. Izrada predmetnog arhitektonskog rješenja je u tijeku.

Izrada projektne dokumentacije za **UREĐENJE ŠETNICE UZ RIJEKU LONJU – OBUHVAT OD MOSTA U ULICI KRALJA TOMISLAVA DO MOSTA U SAVSKOJ ULICI** na k.č.br. 2522, 2550/2 i 3987/1-dio k.o. Ivanić-Grad, povjerena je trgovačkom društvu ATMOSFERA d.o.o. Zagreb. Projektom se treba osmisliti prostor uz rijeku Lonju, i to izgradnjom nove šetnice i drugih pratećih sadržaja, koja šetnica će biti smještena uz povijesnu jezgru Grada Ivanić-Grada. Izrada navedene projektne dokumentacije (idejno rješenje, idejni projekt, glavni i izvedbeni projekt s troškovnicima) je u tijeku.

Izrada projektne dokumentacije za **OBNOVU STAMBENE KUĆE - TVRĐAVSKA 7, IVANIĆ-GRAD** na k.č.br. 2034 k.o. Ivanić-Grad, povjerena je Arhitektonskom fakultetu u Zagrebu, Zavodu za zgradarstvo i fiziku zgrada, Kačićeva 26. Obzirom je građevina evidentirana kao kulturno-povijesna vrijednost unutar zaštićene povijesne cjeline, cilj je predmetnom projektnom dokumentacijom istu građevinu obnoviti. U obnovu građevine uključeno je i Ministarstvo kulture koje je dalo financijsku podršku za izradu potrebne projektne dokumentacije. Izrada dokumentacije je u tijeku.

Izrada projektne dokumentacije za **ENERGETSKU OBNOVU ZGRADE CIVILNE ZAŠTITE I VATROGASNE POSTROJBE** na k.č.br. 1866, k.o. Ivanić-Grad, povjerena je trgovačkom društvu TRANSEPT-STUDIO j.d.o.o. Ivanić-Grad. Cilj je projektom energetske obnove poboljšati energetsku učinkovitost objekta, na temelju rekonstrukcije njegove vanjske ovojnice. Izrada projektne dokumentacije je dovršena.

Izrada projektne dokumentacije za **ENERGETSKU OBNOVU DRUŠTVENOG DOMA CAGINEC** na k.č.br. 2364/1 k.o. Caginec, povjerena je trgovačkom društvu TRANSEPT-STUDIO j.d.o.o. Ivanić-Grad. Cilj je projektom energetske obnove poboljšati energetsku učinkovitost objekta, na temelju rekonstrukcije njegove vanjske ovojnice. Izrada projektne dokumentacije je dovršena.

Izrada projektne dokumentacije za **ENERGETSKU OBNOVU DJEČJEG VRTIĆA IVANIĆ-GRAD, PODRUŽNICE GRABERJE IVANIĆKO** na k.č.br. 38/1 k.o. Širinec, povjerena je trgovačkom društvu TRANSEPT-STUDIO j.d.o.o. Ivanić-Grad. Cilj je projektom energetske obnove poboljšati energetsku učinkovitost objekta, na temelju rekonstrukcije njegove vanjske ovojnice. Izrada projektne dokumentacije je dovršena.

Izrada idejnog rješenja za **IZGRADNJU ŠKOLSKE SPORTSKE DVORANE U GRABERJU IVANIĆKOM UZ OSNOVNU ŠKOLU JOSIPA BADALIĆA** na k.č.br. 2190 k.o. Caginec, povjerena je trgovačkom društvu FIM INŽENJERING d.o.o. Velika Gorica. Projektna dokumentacija treba dati dvije varijante rješenja, na način da se u prvoj varijanti predloži financijski najpovoljnije rješenje jednodijelne športske dvorane, a u drugoj varijanti financijski najpovoljnije rješenje trodijelne školske sportske dvorane. Predmetna dokumentacija je izrađena.

**2.16. PROSTORNO PLANSKA DOKUMENTACIJA**

**Zahtjevi za izmjenom prostorno planske dokumentacije**

Grad Ivanić-Grad je zaprimao pisane zahtjeve za izmjenom prostorno-planske dokumentacije, od kojih se određeni zahtjevi rješavaju kroz postupak započetih izmjena i dopuna urbanističkog plana UPU-4, dok će se drugi rješavati u okviru postupka izmjene planova na koje se zahtjev odnosi.

**Izmjene prostorno planske dokumentacije**

Izrada **V. IZMJENA I DOPUNA URBANISTIČKOG PLANA UREĐENJA UPU-4 ZA PODRUČJE IVANIĆ-GRAD, DONJI ŠARAMPOV I JALŠEVEC BREŠKI** povjerena je trgovačkom društvu NJIRIĆ PLUS ARHITEKTI d.o.o. Zagreb. U periodu izrade ovoga izvješća dovršen je postupak javne rasprave te je izrađeno izvješće o javnoj raspravi. Slijedi izrada Nacrta konačnog prijedloga Plana te utvrđivanje Konačnog prijedloga Plana, koji će se dati na usvajanje na sjednici Gradskog vijeća Grada Ivanić-Grada. Po usvajanju Plana slijedi izrada pročišćenog teksta i grafike predmetnog Plana.

**Izvješće o stanju u prostoru Grada Ivanić-Grada**

Izrada **IZVJEŠĆA O STANJU U PROSTORU GRADA IVANIĆ-GRADA ZA RAZDOBLJE OD 1.1.2013. DO 31.12.2016. GODINE** povjerena je Zavodu za prostorno uređenje Zagrebačke županije, koje je u periodu izrade ovoga Izvješća i dovršeno te usvojeno na Gradskom vijeću Grada Ivanić-Grada. Izvješće o stanju u prostoru Grada Ivanić-Grada izrađeno je u skladu s odredbama  Zakona o prostornom uređenju i Pravilnika o sadržaju i obveznim prostornim pokazateljima izvješća o stanju u prostoru. Izvješće sadrži analizu stanja i trendova prostornog razvoja na temelju obveznih prostornih pokazatelja o stanju u prostoru, analizu izrade i provođenja dokumenata prostornog uređenja te preporuke za unaprjeđenje održivog razvoja u prostoru s prijedlogom aktivnosti za sljedeće četverogodišnje razdoblje.

**Sudjelovanje u postupcima izrade i donošenja dokumenata prostornog uređenja susjednih JLS**

Grad Ivanić-Grad je sukladno Zakonu o prostornom uređenju sudjeluje u postupcima izrade prostornih planova susjednih jedinica lokalne samouprave, Zagrebačke županije, Republike Hrvatske, davanjem smjernica, podataka, očitovanja.

**Razno**

U sklopu obavljanja poslova iz djelokruga Odsjeka, a sukladno Zakonu o gradnji i Zakonu o prostornom uređenju izdavani su prema zaprimljenim zahtjevima posebni uvjeti te potvrde glavnog projekta.

Prema pojedinačnim zahtjevima, omogućavan je neposredan uvid u dokumente prostornog uređenja te su se vršili i drugi poslovi, u skladu sa zakonom, aktima Gradskog vijeća i Gradonačelnika.

**2.17. KOMUNALNA NAKNADA**

U navedenom periodu izvršena je revizija stambenih i poslovnih površina na području Grada za koje se plaća komunalna naknada radi utvrđivanja eventualnih izmjena površina ili novoizgrađenih površina te je nakon izdanih Rješenja zaprimljeno preko 100 zahtjeva za ponovnom izmjerom površina, obrađeno oko 80 % pritužbi i zahtjeva nakon čega su izdana nova Rješenja.

U istom postupku evidentirani obveznici novih stambenih, odnosno poslovnih objekata.

**Rješenja komunalne naknade**

* 5729 kom - izdano rješenja zbog novog Koeficijenta boda za izračun komunalne naknade te promjena obveznika temeljem promjena vlasništva nekretnina, za iste izdane i pripadajuće uplatnice (11 458 kom)

**Promjena visine duga s osnova promjene koeficijenta namjene i promjene koeficijenta zone temeljem nove odluke o komunalnoj naknadi**

- Računi za komunalnu naknadu - poslovni prostori mjesečni 822 kom.

- Računi za komunalnu naknadu - poslovni prostori tromjesečni 603 kom.

- (Obračun, knjiženje zaduženja, printanje, pečaćenje,

pakiranje) ------------------------

1.425 kom.

- Obavljeni su razgovori sa strankama – obveznicima te su izvršene promjene matičnih podataka na objektima i obveznicima, temeljem dostavljenih dokumenata i zahtjeva o promjeni obveznika. Navedeno uključuje ispunjavanje obrazaca zahtjeva za promjene obveznika.

- Obrada stranaka koji su zatražili obročnu otplatu duga, te također ispunjavanje zahtjeva za isto.

- Evidentiranje novih obveznika te korekcija postojećih kvadratura i obračuna po novim zapisnicima za stambene prostore, koje je utvrdio komunalni redar po novoj izmjeri započetoj u 2016. godini.

- Obrađivanje te usklađivanje stanja sa brojnim stranaka putem telefona.

- Obrađeno 112 knjižnih zapisa ispravka zaduženja.

- Obrađeno 71 knjižnih zapisa odobrenja po Rješenjima o oslobođenju od plaćanja komunalne naknade.

- Knjiženje uplata po izdanim računima i uplatnicama – izvodi iz ŽR.

- Razne potvrde o plaćanjima, popratni dopisi i drugo.

- Praćenje naplate, te obrada stranaka po ovrhama.

**Rješavanje zahtjeva za oslobođenje od obveze plaćanja komunalne naknade za 2018. godinu**

* zaprimljeno 109 zahtjeva,
* izdano 43 rješenja o oslobođenju od obveze plaćanja komunalne naknade,
* izdana 2 rješenja o odbijanju oslobođenja komunalne naknade.

**2.18. NAKNADA ZA UREĐENJE VODA**

* izdana rješenja za stambene objekte temeljem promjena vlasništva,
* izdana rješenja za poslovne objekte temeljem novih zapisnika.

**Promjena obveznika naknade za uređenje voda**

* zaprimljeno 177 zahtjeva,
* izdana rješenja o promjeni obveznika.

- Uplatnice za naknadu za uređenje voda - poslovni prostori mjesečni 822 kom.

- Uplatnice za naknadu za uređenje voda - poslovni prostori tromjesečni 603 kom.

- (Obračun, knjiženje zaduženja, printanje, pečaćenje,

pakiranje) ------------------------

1.479 kom.

- Obavljeni su razgovori sa strankama – obveznicima te su izvršene promjene matičnih podataka na objektima i obveznicima, temeljem dostavljenih dokumenata i zahtjeva o promjeni obveznika. Navedeno uključuje ispunjavanje obrazaca zahtjeva za promjene obveznika.

- Obrada stranaka koji su zatražili obročnu otplatu duga te također ispunjavanje zahtjeva za isto.

- Evidentiranje novih obveznika te korekcija postojećih kvadratura i obračuna po novim zapisnicima za stambene prostore, koje je utvrdio komunalni redar po novoj izmjeri započetoj u 2016. godini.

- Obračun uplata prema Hrvatskim vodama

**2.19. OTKUP GRADSKIH STANOVA**

* Mjesečni obračun rata za otkup stanova prema srednjem tečaju EUR-a po HNB-u,
* Ispis i slanje uplatnica za 87 obveznika (za 1-6/2018. poslano 528 uplatnica),
* Obračun uplata prema državnom proračunu,
* Prijevremeni otkup i izračun prijevremenog otkupa,
* Obračun preostalih obveza do konačne otplate prema zahtjevu stranaka.

**2.20. KOMUNALNO REDARSTVO**

Tijekom izvještajnog perioda za razdoblje od 01 mjeseca do 06 mjeseca 2018. godine Komunalno redarstvo je obavljalo poslove i zadatke nadzora nad provedbom odredaba Odluke o komunalnom redu Grada Ivanić-Grada (Službeni glasnik Grada Ivanić-Grada broj 04/2015), Odluke o raspolaganju nekretninama u vlasništvu Grada Ivanić-Grada (Službeni glasnik Grada Ivanić-Grada br. 6/2013), kao i ostalih Odluka Gradonačelnika, odnosno Gradskog vijeća Grada Ivanić-Grada po službenoj dužnosti, preventivno, te po prijavama i zahtjevima Mjesnih odbora, pravnih i fizičkih osoba.

Osnovni poslovi i zadaci koji su se obavljali u ovom Upravnom odjelu – komunalno redarstvo proizlaze iz provedbe odgovarajućih propisa prema Zakonu o komunalnom gospodarstvu, Zakonu o građevinskoj inspekciji, Zakonu o održivom gospodarenju otpadom, Zakon o prijevozu u cestovnom prometu, Zakonu o buci, Prekršajnom zakonu, Zakonu o zaštiti od požara te propisa vezanih uz kontrolu komunalnog reda, pravilno korištenje javnih površina, nadzora nad uređenjem javnih površina, problematiku održavanja zemljišta uz javne površine i izmjere stambenih i poslovnih prostora za utvrđivanje visine komunalne naknade.

U izvještajnom periodu komunalni redar je nadzirao provedbu gradskih odluka: Odluke o komunalnom redu, Odluke o držanju pasa, Odluke o spaljivanju otpada biljnog porijekla, Odluke o uređenju prometa na cestama, Odluke o priključenju na komunalnu infrastrukturu te ostalih Odluka Grada. Sukladno spomenutim Odlukama te ukazanim potrebama na terenu, komunalni redar nadzirao je radove i surađivao s izvođačima radova oko obavljanja komunalnih djelatnosti održavanja čistoće javnih i zelenih površina, prokopa javnih površina, sanacije neuređenih odlagališta otpada, održavanja parkirališta, održavanja i izgradnje javne rasvjete i sl.. Pripremao je troškovnike za nabavu radova i usluga iz svog djelokruga rada, aktivno je sudjelovao u pripremi i izradi Odluka Grada, surađivao je s mjesnim odborima u rješavanju problema na terenu, te intervenirao u poslovima održavanja i radovima na površinama u vlasništvu Grada Ivanić-Grada.

Komunalno redarstvo kontrolu javnih površina provodi svakoga radnoga dana, a po potrebi i u dane vikenda te nakon radnog vremena. Tom prilikom redovno se kontrolira stanje na terenu uz redovni obilazak gradskog područja, a o poduzetim mjerama vodi se službena evidencija. Prilikom terenskih uvida u cilju kvalitetnijeg utvrđivanja činjeničnog stanja, komunalni redar provodi praksu da o većini slučajeva koje prati na terenu izrađuje foto dokumentacije što predstavlja priložni dokument u predmetima koje komunalno redarstvo provodi. Predmetna foto dokumentacija sadržajno se odnosi na nedostatke i oštećenja u komunalnoj opremi na području grada, korištenja javnih površina, izvršenju obveznih radnji. Izrada foto dokumentacije koristi se kao dokazni materijal u provođenju daljnjih mjera prema prekršiteljima odredaba komunalnoga reda.

U prvoj polovici godine – razdoblje 1 do 6 mjesec 2018 godine, komunalno redarstvo sukladno svojim ovlastima pokrenulo je 42 Upravnih postupaka prilikom kojih je izdano više od 60 Rješenja o izvršenju obaveznih radnji koja su izdavana za uređenje parcela i uređenje odvodnih jaraka za odvod oborinskih voda na području Grada Ivanić-Grada.

Sukladno ovlastima prema Zakonu o Građevinskoj inspekciji, komunalno redarstvo je na terenu izvršilo 5 nadzora, nakon čega je pokrenut 1 upravni postupak – izdavanje Rješenja o uklanjanju ruševnog objekta. Uz navedeno, komunalno redarstvo je na terenu izvršilo 4 nadzora prema Zakonu o održivom gospodarenju otpadom, nakon čega je pokrenut 1 upravni postupak – izdavanje Rješenja o uklanjanju i zbrinjavanju otpada.

Sva navedena Rješenja izdavana su nakon što je provjerom na terenu utvrđeno da se javna površina, odnosno površina uz javnu prometnu ili zelenu površinu ne koristi sukladno Odluci o komunalnom redu odnosno koristi se protivno Odlukama Grada i drugim Zakonskim propisima. U svim postupcima Komunalni redar izvršavao je službene očevide, a strankama u postupku ostavljen je rok da se usklade sa važećim Odlukama po kojima komunalni redar ima pravo postupati. Stranke su u većini slučajeva izvršile zadanu obvezu iz Rješenja.

Osim Rješenja, komunalno redarstvo je u predmetnom periodu izdalo 41 Obaveznih prekršajnih naloga s ciljem kažnjavanja osoba za neizvršavanje određenih naloženih radnji ili ne postupanja sukladno odredbama Odluka Grada – čišćenje snijega, držanje pasa, neodržavanje zelenih površina i sl.

U prvoj polovici 2018. godine, Komunalno redarstvo je izdalo 28 naloga s ciljem trenutnog uklanjanja uočenih nepravilnosti na terenu, odnosno izvršavanje određenih radnji s ciljem funkcioniranja odvodnje na javnim površinama, funkcioniranjem prometa u Gradu, održavanja objekata javne namjene, uklanjanja lešina sa prometnica i javnih površina, te ostalih radnji. Ovim načinom se osigurava poštivanje Zakona i Odluka, sigurnost, zdravlje i zadovoljstvo građana.

Osim spomenutih, izdana su 25 Rješenja te 24 Suglasnosti za korištenje javnih površina, kojima se odobrava određena javna površina u svrhu postave ugostiteljskih terasa, za održavanje određenih manifestacija te u svrhu ostalih potreba pravnih i fizičkih osoba ( prezentacije, informiranja i sl. ). Komunalni redar je također vršio nadzor nad korištenjem javnih površina sukladno izdanom Rješenju o odobrenju o korištenja javne površine, temeljem kojeg nisu ustanovljene nepravilnosti.

U razdoblju od 1 do 6 mjeseca 2018 godine odrađeno je 7 akcija kontrole koje su obuhvatile prodaju robe i korištenje javnih površina u dane vikenda (subotom), kontrolom parkiranja automobila na javnim površinama, uklanjanja određenih bespravnih predmeta s javne površine, prisutnosti pasa na javnim površinama bez nadzora te ostale radnje koje nisu zahtijevale nametanje određenih obaveza građanima. Akcije su provođene samostalno te u dogovoru sa PP Ivanić - Grad i trgovačkim društvom Komunalni centar Ivanić-Grad.

Izdane su 24 Suglasnosti kojima se građanima i tvrtkama dozvoljava prokop javne površine ili sl. s ciljem priključenja instalacije vode, plina ili kanalizacije na javnu mrežu, te ostalih radova u zoni javne površine. Radnje koje su obuhvaćene izdavanjem ovih Suglasnosti obuhvatile su pregled stanja na terenu, nadzor nad izvođenjem prekopa javnih površina, kontrola izvođenja radova neposredno prije spajanja na mrežu i kontrola završetka radova i provjera sanacije predmetne površine.

Također, komunalni redar je prema zahtjevima pojedinih Mjesnih odbora, izvršio obilaske mjesnih odbora, a po obrađenim prijavama pristupilo se rješavanju problema na terenu, odnosno prijavama nadležnim institucijama.

Komunalni redar je nastavio sa provođenjem revizije poslovnih prostora u svrhu plaćanja komunalne naknade na području Grada Ivanić-Grada – dopisi, uvidi na terenu, izrada Zapisnika, rješavanje po žalbama te izdavanje Rješenja o komunalnoj naknadi kao djelu ukupnog broja Rješenja koje izdaje ovaj Upravni odjel Grada

Komunalno redarstvo je zaprimalo prijave o kvarovima na mreži Javne rasvjete, nakon čega su u određenim periodima prijave obrađivane, te putem ugovorenog izvođača na terenu vršeni popravci. Sve navedene aktivnosti prije izvršenja ili poslije izvršenja, uvida ili sl. zahtijevale su pismeno očitovanje, povratnu informaciju putem telefona ili pisani odgovor, što je komunalno redarstvo redovno izvršavalo.

S obzirom da su u opisu posla komunalnog redara i ostale radnje po nalogu Pročelnika Upravnog odjela, u prvoj polovici 2018 godine komunalni redar je zajedno sa ostalim djelatnicima Upravnog odjela aktivno sudjelovao u rješavanju nastalih problema na području Grada prilikom izvođenja radova na području Grada (po prijavama građana ili predstavnika Mjesnih odbora), uviđaju na terenu, izdavanje naloga, kontrola po izvršenju istih. U kontroli izvršenja radova na održavanju zelenih površina, manjih građevinskih radova, izvođenju radova iscrtavanja horizontalne signalizacije, obavljanja higijeničarske službe, tarupiranje javnih zelenih površina, odvodnja na području Grada te pražnjenje kontejnera na zelenim otocima.

Radovi su uključivali izlazak na teren samostalno ili zajedno sa izvođačima radova održavanja javnih površina, utvrđivanje količinu izvedenih radova, rješavanje problema nastalih prilikom izvođenja predmetnih radova, utvrđivanje obima radova prije izvršenja, te kontrola istog poslije izvršenja. Zajedno sa predstavnicima Hrvatskih cesta, Županijskih cesta te Hrvatskih voda vršeni su obilasci terena - prometnice, kanalska mreža i ostalo.

Prema Pravilniku o zaštiti od požara, komunalni redar obavlja poslove referenta zaštite od požara u pravnoj osobi ( Gradska uprava ). Prema navedenom, komunalni redar je aktivno sudjelovao i surađivao u inspekcijskom nadzoru koje je provodio MUP na objektu Gradske vijećnice, nakon kojega je bilo nužno provesti i iskoordinirati ispitivanja instalacija te popravke na vatrodojavnom sustavu i sl. Redovno je svaka 3 mjeseca izvršena kontrola instalacija, prohodnost evakuacijskih puteva, stanje aparata za početno gašenje požara i sl., a o svemu je redovno ispisivano Izvješće koje je dostavljano Gradonačelniku.

Ostali svakodnevni dopisi u dogovoru sa Pročelnikom odjela, dostavljani su u nadležne institucije na svaki zahtjev stranke koja se sa određenom problematikom javila u ovaj Upravni odjel.

Tijekom ovog izvještajnog perioda u Upravnom odjelu zaprimljeno je 37 zahtjeva za produljenje radnog vremena ugostiteljskih objekata, te je, sukladno Odluci o ugostiteljskoj djelatnosti, izdano 36 rješenja o produljenju radnog vremena ugostiteljskih objekata te 1 rješenje kojim se odbija produljenje radnog vremena.

**2.21. JAVNA NABAVA**

* Izvođenje radova na izgradnji jednodijelne školsko sportske dvorane uz Osnovnu školu Posavski Bregi na k.č.br. 676, k.o. Posavski Bregi, ispust pročišćenih otpadnih voda preko k.č.br. 1488 i 1326, k.o. Posavski Bregi
* Izrada II. Aneksa Ugovoru o izvođenju radova na izgradnji jednodijelne školsko sportske dvorane uz Osnovnu školu Posavski Bregi na k.č.br. 676, k.o. Posavski Bregi, ispust pročišćenih otpadnih voda preko k.č.br. 1488 i 1326, k.o. Posavski Bregi - rok
* Izvođenje radova na izgradnji šetnice uz rijeku Lonju u Ivanić-Gradu (II. uporabna cjelina - od Omladinskog do Tomislavovog mosta)
* Izrada I. Aneksa Ugovoru o izgradnji šetnice uz rijeku Lonju u Ivanić-Gradu (II. uporabna cjelina - od Omladinskog do Tomislavovog mosta) - rok
* Izrada II. Aneksa Ugovoru o izgradnji šetnice uz rijeku Lonju u Ivanić-Gradu (II. uporabna cjelina - od Omladinskog do Tomislavovog mosta) - rok

**2.22. JEDNOSTAVNA NABAVA**

1. Izrada Odluke Gradonačelnika o prihvaćanju Ponude i zaključenju I. Aneksa Ugovoru o pružanju usluge koordinatora zaštite na radu (Koordinator II) nad izvođenjem radova na izgradnji šetnice uz rijeku Lonju u Ivanić-Gradu (II. uporabna cjelina – od Omladinskog Tomislavovog mosta) i izrada I. Aneksa Ugovoru
2. Izrada Odluke Gradonačelnika o prihvaćanju Ponude i zaključenju II. Aneksa Ugovoru o pružanju usluge koordinatora zaštite na radu (Koordinator II) nad izvođenjem radova na izgradnji šetnice uz rijeku Lonju u Ivanić-Gradu (II. uporabna cjelina – od Omladinskog Tomislavovog mosta) i izrada II. Aneksa Ugovoru
3. Izrada Odluke Gradonačelnika o prihvaćanju Ponude i zaključenju I. Aneksa Ugovoru o obavljanju stručnog nadzora nad izvođenjem radova na izgradnji šetnice uz rijeku Lonju u Ivanić-Gradu (II. uporabna cjelina – od Omladinskog Tomislavovog mosta) i izrada I. Aneksa Ugovoru
4. Izrada Odluke Gradonačelnika o prihvaćanju Ponude i zaključenju II. Aneksa Ugovoru o obavljanju stručnog nadzora nad izvođenjem radova na izgradnji šetnice uz rijeku Lonju u Ivanić-Gradu (II. uporabna cjelina – od Omladinskog Tomislavovog mosta) i izrada II. Aneksa Ugovoru
5. Priprema i provođenje postupka jednostavne nabave za izradu projektne dokumentacije i ishođenje građevinskih dozvola za izgradnju svlačionica i krova nad tribinama na sportsko rekreacijskom parku Zelenjak u Ivanić-Gradu i izrada Ugovora
6. Priprema i provođenje postupka jednostavne nabave za izvođenje radova na uređenju sportskih terena na Zelenjaku i izrada Ugovora
7. Priprema i provođenje postupka jednostavne nabave za izvođenje radova na uređenju drenaže - Sportski park Zelenjak u Ivanić-Gradu i izrada Ugovora
8. Priprema i provođenje postupka jednostavne nabave za izvođenje radova na uređenju boćališta i priprema za montažni objekt u Ivanić-Gradu i izrada Ugovora
9. Priprema i provođenje postupka jednostavne nabave za izradu projektne dokumentacije za energetsku obnovu zgrade Dječjeg vrtića u Graberju Ivanićkom i izrada Ugovora
10. Priprema i provođenje postupka jednostavne nabave za izradu projektne dokumentacije za energetsku obnovu zgrade Civilne zaštite i Vatrogasne postrojbe u Ivanić-Gradu i izrada Ugovora
11. Priprema i provođenje postupka jednostavne nabave za izvođenje radova na uređenju krovišta na Društvenom domu u Deanovcu i izrada Ugovora
12. Priprema i provođenje postupka jednostavne nabave za izvođenje radova na uređenju Školske ulice u Ivanić-Gradu i izrada Ugovora
13. Priprema i provođenje postupka jednostavne nabave za izradu idejnog rješenja izgradnje školske sportske dvorane u Graberju Ivanićkom uz Osnovnu školu Josipa Badalića i izrada Ugovora
14. Priprema i provođenje postupka jednostavne nabave za izvođenje radova na otklanjanju nedostataka na elektroinstalacijama u objektima javne namjene - društvenim domovima i izrada Ugovora
15. Priprema i provođenje postupka jednostavne nabave za nabavu video nadzora i sustava HOT SPOT za područje Grada Ivanić-Grada (faza 1. - školsko igralište) i izrada Ugovora
16. Priprema i provođenje postupka jednostavne nabave za izradu Urbanističkog plana uređenja UPU-13 novo groblje u Ivanić-Gradu i izrada Ugovora
17. Priprema i provođenje postupka jednostavne nabave za izvođenje radova na uređenju trga u Posavskim Bregima i izrada Ugovora
18. Izrada Odluke Gradonačelnika o prihvaćanju Ponude i zaključenju Ugovora o obavljanju stručnog nadzora nad izvođenjem radova na uređenju Školske ulice u Ivanić-Gradu i izrada Ugovora
19. Izrada Odluke Gradonačelnika o prihvaćanju Ponude i zaključenju Ugovora o obavljanju stručnog nadzora nad izvođenjem radova na uređenju trga u Posavskim Bregima i izrada Ugovora
20. Izrada Odluke Gradonačelnika o prihvaćanju Ponude i zaključenju Ugovora oizradi projektne dokumentacije za stambenu kuću, Tvrđavska 7,  k.č.br. 2034, k.o. Ivanić-Grad i izrada Ugovora
21. Izrada Odluke Gradonačelnika o prihvaćanju Ponude i zaključenju Ugovora o izvođenju radova na uređenju pješačke staze u Ivanić-Gradu na k.č.br. 2079/4, k.č.br. 2291/1, 2294 i 2293, k.o. Ivanić-Grad i izrada Ugovora
22. Izrada Odluke Gradonačelnika o prihvaćanju Ponude i zaključenju Ugovora oizradi dopune glavnog građevinskog projekta i troškovnika za nastavak radova na izgradnji pješačke staze u naselju Šumećani u Ivanić-Gradu i izrada Ugovora
23. Izrada Odluke Gradonačelnika o prihvaćanju Ponude i zaključenju Ugovora o postavljanju i održavanju stanica i terminala s javnim biciklima i izrada Ugovora
24. Izrada Odluke Gradonačelnika o prihvaćanju Ponude i zaključenju Ugovora oizradi Programa raspolaganja državnim poljoprivrednim zemljištem na području Grada Ivanić-Grada
25. Izrada Narudžbenica za nabave do 200.000,00 kuna bez PDV-a (robe i usluge) odnosno 500.000,00 kuna bez PDV-a (radovi) – 118 komada

**2.23. POSLOVI KNJIGOVODSTVA I RAČUNOVODSTVA**

- Unos ULAZNIH RAČUNA GRADA IVANIĆ-GRAD-a (1500 kom), izrada i knjiženje knjižnih zapisa (ispravak, terećenje, odobrenje) za dobavljače u salda konti.

- RIZNICA - priprema naloga za plaćanje

Vatrogasna postrojba, Dječji vrtić Ivanić-Grad, Pučko otvoreno učilište, Muzej Ivanić-Grada, Gradska knjižnica

Slanje izvoda proračunskim korisnicima na Web .

- slanje i priprema naloga za plaćanje:

- ulazni računi

- Odluke Gradonačelnika

- političke stranke

- pomoć za novorođenčad

- socijalno ugrožene osobe

- kompenzacije

- ostale udruge i korisnici koji se financiraju iz gradskog Proračuna

IZVODI GRAD IVANIĆ-GRAD:

- preuzimanje izvoda od banke

- knjiženje izvoda u salda kontu po stavkama

- KNJIŽENJE IZVODA ODNOSNO EVIDITIRANJE UPLATA PREMA IZDANIM POTVRDAMA I UGOVORIMA - PRIHOD OD ZAKUPA POLJOPRIVREDNOG ZEMLJIŠTA U VLASNIŠTVU DRŽAVE, PRIVREMENO KORIŠTENJE DPZ, PRIVREMENO KORIŠTENJE PAŠNJAKA DPZ.

- Unos IR-a zaduženja po Ugovorima primljenih od Agencije za poljoprivredno zemljište, praćenje istih i dostavljanje potrebne dokumentacije (kartice kupaca, potvrde dugovanja)

- IZVODI - PRIHODI OD PRODAJE ZEMLJIŠTA **U VLASNIŠTVU DRŽAVE**.

- Unos IR-a prema Ugovorima o zakupu poljoprivrednog zemljišta u vlasništvu države, te evidentiranje uplata putem knjižnih zapisa prema izvodima FINE.

- Unos novih IR-a i praćenje uplata prema Ugovorima o prodaji poljoprivrednog zemljišta u vlasništvu države.

IZLAZNI RAČUNI

- Zakup domova po MO (unos IR-a i knjiženje izvoda po Ugovorima)

- Zakup poslovnog prostora Grada Ivanić-Grada prema Ugovorima

- OSTALO (ispostavljanje računa, praćenje uplata po izvodima, slanje opomena)

Knjiženje svih promjena po izvodima banke, ulaznim i izlaznim računima.

Knjiženja se obavljaju na način:

- pojedinačno zatvaranje stavaka u salda-konti programu i nakon toga, integralno knjiženje u financijskom računovodstvu, kontiranje pojedinačno po stavkama na pozicije proračuna, pripadajuća konta te prijenos u glavnu knjigu,

- knjiženje i preuzimanje formiranih obveza iz socijalnog programa te knjiženje po izvodima,

- knjiženja i ispravci po rebalansu proračuna,

- preuzimanje obrađenih zahtjeva proračunskih korisnika kroz riznicu, kontiranje i knjiženje u glavnu knjigu,

- sudjelovanje u izradi kvartalnih obračuna te završnog računa,

- usklađivanje sa salda-kontima po svim vrstama prihoda,

- unos rješenja za komunalni doprinos - formiranje izlaznih računa za obveznike komunalnog doprinosa, ukupno obrađeno 216 Rješenja (IR-a). Knjiženje uplata po komunalnom doprinosu, rad sa strankama,

- unos rješenja za legalizaciju - formiranje izlaznih računa za obveznike legalizacije, ukupno obrađeno 66 Rješenja (IR-a). Formiranje i knjiženje knjižnih zapisa - odobrenja za uplate po legalizaciji, a koje se plaćaju u državni proračun (Izvodi Fine putem e-maila), rad sa strankama

- formiranje IR-a po ugovorima za kupoprodaju nekretnina te praćenje naplate i preknjiženje jamčevina - obrađeno 3 Ugovora (IR-a).

Obračunato:

* 6 redovnih plaća za 26 zaposlenika,
* obračuni bolovanja,
* 6 obračuna plaća za radnike na javnim radovima, bolovanja i prijevoz,
* izdavanje zahtjeva za refundacije bolovanja od HZZO,
* 6 obračuna doprinosa za vježbenike preko programa Zavoda za zapošljavanje,
* 6 obračuna za redovne naknade Gradskog vijeća i 5 obračuna za odrađene sjednice Gradskog vijeća,
* 6 obračuna za naknade predsjedniku i podpredsjednicima Gradskog vijeća - redovne mjesečne naknade,
* 24 obračuna za povjerenstva,
* 14 naknada po ugovorima o djelu,
* 30 naknada po ugovorima o djelu za domare,
* 4 autorski honorar
* poslovi vezani uz izbore za članove Vijeća mjesnih odbora: unos matičnih podataka za članove biračkih odbora

- 114 obračuna naknada članovima biračkih odbora

- 21 obračun naknada za Gradsko izborno povjerenstvo i prošireni sastav GIP-a.

* Za sve navedene isplate formirani su JOPPD obrasci i poslani u Poreznu upravu.
* Odrađivanje ispravaka JOPPD obrazaca (SNU) - nepovezane uplate.

**2.24.POSLOVI PRORAČUNA**

Poslovi proračuna odnose se na poslove izrade proračuna i izmjena i dopuna proračuna, odnosno izvršavanja proračuna.

1. **PRORAČUN GRADA IVANIĆ-GRADA, IZMJENE I DOPUNE PRORAČUNA**

Proračun Grada Ivanić-Grada za 2018. godinu usvojen je na 6. sjednici Gradskog vijeća dana 20. prosinca 2017. godine.

Tijekom prvog polugodišta donesene su:

**- I Izmjene i dopune Proračuna Grada za 2018. godinu**, donesene dana 05. lipnja 2018. godine, na 10. sjednici Gradskog vijeća.

1. **IZVRŠAVANJE PRORAČUNA**

Rashodi i izdaci na proračunskim stavkama izvršavani su u skladu sa naplatom proračunskih prihoda, u dijelu koji se odnosi na proračunske korisnike.

Grad je svoje ugovorene obveze u prvom polugodištu izvršavao pravodobno, redovno su isplaćivane plaće svim korisnicima proračuna, redovno su isplaćivane naknade koje proizlaze iz socijalnih prava.

U prvom dijelu godine korišteno je dopušteno prekoračenje po žiro računu budući da priljev sredstava nije bio dovoljan za podmirenje svih nastalih i prenesenih obveza, iznos dozvoljenog prekoračenja iznosio je 5.500.000,00 kuna, ali se tijekom polugodišta nije koristio u potpunosti.

U prvom dijelu godine zamjetno je nešto više ostvarenje prihoda po osnovi naknade za eksploataciju mineralnih sirovina, zbog različite cijene nafte na svjetskom tržištu, sa tendencijom porasta.

U prvom polugodištu nije izvršen povrat poreza i prireza po godišnjim prijavama.

Financijski izvještaji proračuna koji se sastavljaju za razdoblje od 01.01.2018. do 31.03.2018. godine, odnosno od 01.01.2018. do 30.06.2018. godine jesu:

- Izvještaj o prihodima i rashodima, primicima i izdacima na Obrascu: PR-RAS,

- Izvještaj o obvezama na Obrascu: OBVEZE,

- Bilješke.

Navedeni izvještaji izrađuju se na dan 31.03.2018. te 30.06.2018. godine, a predani su FINI, Ministarstvu financija i Državnom uredu za reviziju 10. travnja 2018. godine, odnosno 10. srpnja 2018. godine, budući da se radi o kvartalnom i polugodišnjem obračunu.

Također je dana 15. veljače 2018. godine predan Godišnji financijski izvještaj za 2017. godinu, sa svim pripadajućim dokumentima, odnosno 26. veljače 2018. godine Konsolidirani godišnji financijski izvještaj za 2016. godinu.

1. **DRŽAVNA REVIZIJA, KONTROLE, INSPEKCIJE**

Tijekom prvog polugodišta 2018. godine nisu obavljani nadzori državnih institucija vezanih za financijsko poslovanje Grada.

1. **KREDITNO ZADUŽENJE GRADA IVANIĆ-GRADA**

Grad Ivanić-Grad 20. rujna 2012. godine dobio je suglasnost Vlade Republike Hrvatske za zaduženje u iznosu 13.000.000,00 kuna kod HYPO Alpe Adria bank d.d. Kredit je realiziran u iznosu 12.783.344,39 kuna, do 30. lipnja 2018. godine otplaćeno je 3.835.003,32 kuna glavnice i 1.728.281,57 kuna kamata, u sljedećih 10 godina, preostalo je otplatiti **8.948.341,07** kuna glavnice.

U 2016. godini, dana 30. ožujka 2016. godine Grad Ivanić-Grad dobio je suglasnost Vlade Republike Hrvatske za zaduženje kod HBOR-a, a kredit je do 30. prosinca 2017. godine realiziran u iznosu 14.944.566,22 kuna, rok otplate 10 godina. U 2018. godini otplaćeno je 739.546,51 kuna glavnice i 293.810,92 kuna kamata.

U prosincu 2017. temeljem suglasnosti Vlade Republike Hrvatske zaključen Ugovor o kreditu s HBOR-om u iznosu od 7.000.000,00 kn koji još nije realiziran, s krajnjim rokom korištenja 31.12.2019.

GRADONAČELNIK:

Javor Bojan Leš, dr.vet.med.